open-index/open-wikipedia-markdown huggingface dataset:
മലബാർ സ്‌നേക്ഹെഡ്

ഏഷ്യയിലെ ഉഷ്ണമേഖലാ ശുദ്ധജല മത്സ്യങ്ങളുടെ ഏറ്റവും പ്രധാനപ്പെട്ട ഗ്രൂപ്പുകളിലൊന്നായ ചാനിഡേ കുടുംബത്തിലെ ഒരിനം മത്സ്യമാണ് **മലബാർ സ്‌നേക്ക്‌ഹെഡ്.** 

ചന്ന ഡിപ്ലോഗ്രാമ എന്നാണ് ശാസ്ത്രിയനാമം. സ്‌നേക്ക്‌ഹെഡ് എന്നാൽ പാമ്പ് തലയുള്ള മീൻ എന്നാണ് ഇംഗ്ലീഷിൽ അർത്ഥം. പക്ഷേ മലയാളത്തിൽ അങ്ങനെ ഒരു പേര് ഇല്ല, പകരം പൊതുവെ വാക എന്ന പേരിൽ അറിയപ്പെടുന്നു. ഇവ ഏകദേശം ഒരു മീറ്റർ നീളത്തിലും പതിനഞ്ചു കിലോഗ്രാം ഭാരത്തിലും വളരാറുണ്ട്. 

## '''ആവാസവ്യവസ്ഥ'''
കേരളത്തിൽ തെക്കൻ പശ്ചിമഘട്ടത്തിലെ ആറുകളിളിലും പുഴകളിലും അതിനോട് അടുബന്ധിച്ചു ഉള്ള വെള്ളം വറ്റാത്ത ജല സംഭരണികളിലും, മീനാചിൽ, മണിമല, പമ്പ, അച്ചൻകോവിൽ, കല്ലട, പള്ളിക്കൽ എന്നി നദികളിലും തമിഴ്‌നാട്ടിലെ ചിറ്റാർ, താമിരഭരണി നദികളിലും കാണപ്പെടുന്നു.        

## '''ജീവിത''' '''രീതി'''
മലബാർ സ്‌നേക്ഹെഡ് അതിന്റെ . ജനനം മുതൽ ജീവിതചക്രം മുഴുവനും അനവധി നിറങ്ങളിൽ കാണുന്നതിനാൽ അവയെ മീൻപിടിത്തക്കാർ വ്യത്യസ്ത ഇനങ്ങൾ ആണെന്ന് തെറ്റിദ്ധരിച്ചു പല പേരുകൾ (മണൽ വാക, കരി വാക, പുലി വാക, മയിൽ വാക) വിളിക്കുന്നു. അന്തരീക്ഷത്തിൽ നിന്ന് നേരിട്ട് ശ്വസിക്കുന്നതിനാൽ ഇവ ഇടക്കിടക്ക് വെള്ളത്തിനു മുകളിൽ വരാറുണ്ട്. ഇതിനാൽ മണിക്കൂറുകളോളം കരയിൽ ജീവിക്കാൻ ഇവയ്ക്ക് കഴിയും. ജലത്തിന്റെ ഉപരിതലത്തിൽ എപ്പോഴും കാണാൻ കഴിയുന്ന സമയം കുഞ്ഞുങ്ങളുമായി സഞ്ചരിക്കുമ്പോൾ ആണ്, അപ്പോൾ ഇതിന്റെ ശരീരത്തിന്റെ മധ്യഭാഗത്തു നിന്ന് വാൽ വരെ മഞ്ഞ കലർന്ന നിറത്തിൽ കാണാൻ കഴിയും. ഈ നിറം കുഞ്ഞുങ്ങൾക്ക് വഴി തെറ്റാതെ പിന്തുടരുന്നതിന് വേണ്ടിയാണ്‌.                        

## '''പ്രജനനം'''
ഇണകൾ കരയോട് ചേർന്ന് ആഴം കുറഞ്ഞ ഭാഗത്തു മരത്തിന്റെ ഇലകളും ജലസസ്യങ്ങൾക്കും ഇടയിലായി മുട്ടകൾ ഇടുന്നു. മുട്ട ഇട്ട് വിരിഞ്ഞു പത്തു സെന്റി മീറ്ററോളം വളർച്ച എത്തുന്നത് വരെ ഇണകൾ കുഞ്ഞുങ്ങൾക്ക് ഒപ്പം സഞ്ചരിക്കുന്നു. ഈ സമയം ഇവ നൂറുകണക്കിന് കിലോമീറ്റർ പിന്നിടും. ചെറിയ കുഞ്ഞുങ്ങളുടെ തീറ്റ ജലത്തിലെ സൂഷ്മ ജീവികളും പ്ലാങ്ടണും ആണ്. വെള്ളത്തിൽ ഈ മത്സ്യത്തിന് ശത്രുക്കൾ വളരെ കുറവാണ്.        

## സംരക്ഷണ നില
മത്സ്യബന്ധനം, ആവാസവ്യവസ്ഥ നശീകരണം, മലിനീകരണം എന്നിവ ഉൾപ്പെടെയുള്ള ഭീഷണികൾ കണക്കിലെടുത്ത് മലബാർ സ്‌നേക്ക്‌ഹെഡ് ഐ‌യു‌സി‌എൻ റെഡ് ലിസ്റ്റിൽ വംശ നാശ ഭീഷണി നേരിടുന്ന ഇനമായി ഉൾപ്പെടുത്തിയിട്ടുണ്ട്. .  
വർഗ്ഗം:ഇന്ത്യയിലെ മത്സ്യങ്ങൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
കേഴമാൻ (ജനുസ്സ്)

മുന്റിയാകസ് (Muntiacus) ജനുസിൽപ്പെട്ട ഒരു മാനാണ്‌ **കേഴമാൻ**. **കുരക്കും മാൻ** (**barking deer**), **മുന്റ്ജാക്**, **Mastreani deer** എന്നീ പേരുകളിലും ഇത് അറിയപ്പെടുന്നു. 1.5 മുതൽ 3.5 കോടി വർഷങ്ങൾക്കു മുൻപേ തന്നെ നിലനിന്നിരുന്ന നമുക്ക് അറിയാവുന്നതിൽ വച്ച് ഏറ്റവും പുരാതനമായ മാൻ വംശമാണിത്. ഇതിന്റെ അവശിഷ്ടങ്ങൾ ഫ്രാൻസിലേയും ജർമനിയിലേയും മയോസിൻ നിക്ഷേപങ്ങളിൽ നിന്നും കിട്ടിയിട്ടുണ്ട്. ഇവ ഏറ്റവും ചെറിയ മാൻ ആണ്.

ഇതിന്റെ ഇന്നു കണ്ടുവരുന്ന വംശങ്ങൾ ദക്ഷിണ-പൂർവേഷ്യയിൽ ഉടലെടുത്തതാണ്‌. ഇന്ത്യ, ശ്രീലങ്ക, ദക്ഷിണ ചൈന, തായ്‌വാൻ, ജപ്പാനിലെ ബോസോ ഉപദ്വീപിലും ഓഷിമ ദ്വീപിലും, ഇന്തോനേഷ്യൻ ദ്വീപുകളിലും കണ്ടു വർന്നു.

ഇന്ത്യയിൽ മദ്ധ്യേന്ത്യയിലെ കാടൂകളിൽ ഇവയെ കണ്ടുവരുന്നു. കൊടുങ്കാടുകളിൽ ജീവിക്കുന്ന ഈ മാനുകൾ ചുറ്റിനടക്കുമ്പോൾ നാക്കുകൊണ്ട് ഒരു പതിഞ്ഞ ശബ്ദം പുറപ്പെടുവിക്കുന്നു. പേടിച്ചോടുന്ന സമയത്ത് ഈ ശബ്ദം ഉച്ചത്തിൽ തുടരെത്തുടരെ പുറപ്പെടുവിക്കുകയും അത് ഒരു നായുടെ കുര പോലെ അനുഭവപ്പെടുകയും ചെയ്യുന്നു‌..
## വിതരണം
thumb|left|തലയോട്
thumb|left|തല
കേഴമാനിനെ തെക്കേഏഷ്യയിൽ ശ്രീലങ്ക, തെക്കേ ചൈന, തായ്‌വാൻ, ജപ്പാൻ, ഭാരതം, ഇന്തോനേഷ്യ, ഹിമാലയൻ താഴ്വര, മ്യാന്മാർ എന്നിവിടങ്ങളിൽ കാണുന്നു.

ഇവ നിത്യ ഹരിതവനങ്ങൾ തൊട്ട് പുൽമേടുകൾ വരെ എല്ലാ ആവാസ വ്യവസ്ഥയിലും കാണുന്നു.

thumb|ക്രോമസോമുകള്

ഇവ 12 ഇനങ്ങളുണ്ട്.
* കേഴമാൻ *Muntiacus muntjak*
* Reeves's muntjac or Chinese Muntjac, *Muntiacus reevesi*
* Hairy-fronted muntjac or Black Muntjac, *Muntiacus crinifrons*
* Fea's muntjac, *Muntiacus feae*
* Bornean yellow muntjac, *Muntiacus atherodes*
* Roosevelt's muntjac, *Muntiacus rooseveltorum*
* Gongshan muntjac, *Muntiacus gongshanensis*
* Giant muntjac, *Muntiacus vuquangensis*
* Truong Son muntjac *Muntiacus truongsonensis*
* Leaf muntjac *Muntiacus putaoensis*
* Sumatran muntjac *Muntiacus montanus*
* Pu Hoat muntjac *Muntiacus puhoatensis*

## അവലംബം

വർഗ്ഗം:മാനുകൾ
വർഗ്ഗം:ഇന്ത്യയിലെ സസ്തനികൾ
വർഗ്ഗം:ചൈനയിലെ സസ്തനികൾ
വർഗ്ഗം:ശ്രീലങ്കയിലെ സസ്തനികൾ
വർഗ്ഗം:ഭൂട്ടാനിലെ സസ്തനികൾ
വർഗ്ഗം:ബർമ്മയിലെ സസ്തനികൾ
വർഗ്ഗം:മലേഷ്യയിലെ സസ്തനികൾ
വർഗ്ഗം:ഇന്തോനേഷ്യയിലെ സസ്തനികൾ
വർഗ്ഗം:ജപ്പാനിലെ സസ്തനികൾ
വർഗ്ഗം:കേരളത്തിലെ സസ്തനികൾ
പാക്കനാർ തൊള്ളായിരം

തൊള്ളായിരം പാട്ടുകൾ ഉൾക്കൊണ്ടിട്ടുള്ള ഒരു കാവ്യമാണ് **പാക്കനാർ തൊള്ളായിരം**. കവിതയ്ക്കു പറയത്തക്ക ഗുണമൊന്നുമില്ലെന്നു ഉള്ളൂർ അഭിപ്രായപ്പെട്ടിട്ടുള്ള ഈ കൃതിയുടെ കുറച്ചു ഭാഗങ്ങൾ ‌പോർത്തുഗീസ് ഗ്രന്ഥകാരനായ ഫെനിഷ്യോ ഉദ്ധരിച്ചിട്ടുണ്ട്. ഇതിൽ കൂടുതലായി ഒരു ഭാഗവും ലഭിച്ചിട്ടില്ല. 

കൊച്ചി, പുറക്കാട് എന്നീ സ്ഥലങ്ങളിൽ ഉദ്ദേശം 760-ആണ്ടുമുതൽ പാതിരിയായിരുന്ന, ജേക്കബ് ഫെനിഷ്യോ എന്ന ഒരു പോർത്തുഗീസ് ഗ്രന്ഥകാരൻ  പോർത്തുഗീസുഭാഷയിൽ (Livroda Seitados Indios Orientalis), കേരളത്തെപ്പറ്റി രചിച്ച കൃതിയാണ്ʻʻലിവ്രോദ സൈതാദോസ് ഇൻഡിയോസ് ഓറിയെന്റാലിസ്ˮ ഈ ഗ്രന്ഥത്തിൽ പാക്കനാർ തൊള്ളായിരം എന്ന ഗ്രന്ഥത്തെ പ്രമാണീകരിച്ചു് അദ്ദേഹം അനേകം ഹൈന്ദവാചാരങ്ങളെ എതിർക്കുന്നു. ആ പേരിൽ പാക്കനാർ ഒരു ഗ്രന്ഥം രചിച്ചിട്ടുണ്ടെന്നു നാം മറ്റു പ്രകാരത്തിൽ അറിയുന്നില്ല. 
## ഉള്ളൂരിന്റെ നിരീക്ഷണം

ഈ പാട്ടുകളിലെ ഭാഷാരീതി നോക്കിയാൽ പ്രസ്തുതഗ്രന്ഥം ഫെനിഷ്യോ കേരളത്തിൽ താമസിച്ചിരുന്ന കാലത്തു പാക്കനാരുടേതാണെന്നു പറഞ്ഞു് ആരോ എഴുതി ഹിന്ദുമതഖണ്ഡനത്തിനായി അദ്ദേഹത്തെ ഏല്പിച്ചപോലെയാണു് തോന്നുന്നതെന്ന് ഉള്ളൂർ കേരള സാഹിത്യ ചരിത്രത്തിലഭിപ്രായപ്പെടുന്നു.

## അവലംബം


വർഗ്ഗം:മലയാളഗ്രന്ഥങ്ങൾ
ലിവ്രോദ സൈതാദോസ് ഇൻഡിയോസ് ഓറിയെന്റാലിസ്

കൊച്ചി, പുറക്കാടു് എന്നീ സ്ഥലങ്ങളിൽ ഉദ്ദേശം 760-ആണ്ടുമുതൽ പാതിരിയായിരുന്ന, ജേക്കബ്ഫെനിഷ്യോ എന്ന ഒരു പോർത്തുഗീസ് ഗ്രന്ഥകാരൻ പോർത്തുഗീസുഭാഷയിൽ (Livroda Seitados Indios Orientalis), കേരളത്തെപ്പറ്റി രചിച്ച കൃതിയാണ്ʻʻലിവ്രോദ സൈതാദോസ് ഇൻഡിയോസ് ഓറിയെന്റാലിസ്ˮ. ഈ ഗ്രന്ഥത്തിൽ പാക്കനാർ തൊള്ളായിരം എന്ന ഗ്രന്ഥത്തെ പ്രമാണീകരിച്ചു് അദ്ദേഹം അനേകം ഹൈന്ദവാചാരങ്ങളെ എതിർക്കുന്നു. 

ഇതു എട്ടു പുസ്തകങ്ങളായി വിഭജിക്കപ്പെട്ടിരിക്കുന്നു. ആ കൃതിയിൽ ലോകസൃഷ്ടി, ശിവൻ, വിഷ്ണു മുതലായ ദേവന്മാരുടെ ചരിത്രം, രാമായണം മഹാഭാരതം എന്നീ ഇതിഹാസങ്ങളുടെ സംഗ്രഹം, അയ്യപ്പന്റെ ഉത്ഭവവും അപദാനങ്ങളും, കേരളത്തിലെ ക്ഷേത്രങ്ങളേയും ആചാരങ്ങളേയും ഹിന്ദുക്കളുടെ വിശേഷദിവസങ്ങളേയും പറ്റിയുള്ള നിരൂപണം മുതലായി പല വിഷയങ്ങളും അടങ്ങീട്ടുണ്ടു്. ചിലതെല്ലാം കണ്ടും ചിലതെല്ലാം കേട്ടുകേൾവിയെ അടിസ്ഥാനമാക്കിയും അദ്ദേഹം പ്രസ്താവിക്കുന്നു. ധർമ്മപുത്രർ ചേരമാൻ പെരുമാളായും, ഭീമൻ കുലശേഖരപ്പെരുമാളായും നകുലൻ ചോഴപ്പെരുമാളായും സഹദേവൻ പാണ്ടിപ്പെരുമാളായും കലിയുഗത്തിൽ അവതരിച്ചുവത്രം. ഫെനിഷ്യോ മലയാളം പഠിച്ചിരുന്നു എന്നുള്ളതിന്നു തെളിവുണ്ടു്. 
## അവലംബം


വർഗ്ഗം:പോർച്ചുഗീസ് സാഹിത്യം
ജോക്കോമോ ഫെനിഷ്യോ

കൊച്ചി, പുറക്കാട് എന്നീ സ്ഥലങ്ങളിൽ മത പ്രചാരത്തിനായെത്തിയ  പാതിരിയായിരുന്നു **ജോക്കോമോ ഫെനിഷ്യോ**(1558 - 1632). അർത്തുങ്കൽ പള്ളിയിലെ ആദ്യകാല വികാരിമാരിൽ ഒരാളായിരുന്ന ഇദ്ദേഹത്തെ തദ്ദേശവാസികൾ **അർത്തുങ്കൽ വെളുത്തച്ചൻ** എന്നാണ് സ്നേഹപൂർവ്വം വിളിച്ചിരുന്നത്. പോർച്ചുഗീസ് ഭാഷയിൽ  ഇദ്ദേഹം കേരളത്തെപ്പറ്റി രചിച്ച കൃതിയാണ്ʻʻലിവ്രോദ സൈതാദോസ് ഇൻഡിയോസ് ഓറിയെന്റാലിസ്ˮ (Livroda Seitados Indios Orientalis  - The Book of the Religious Systems of the East Indies). ഫെനിഷ്യോ മലയാളം പഠിച്ചിരുന്നു എന്നുള്ളതിന്നു തെളിവുണ്ടു്. പാക്കനാർ തൊള്ളായിരം എന്നൊരു ഗ്രന്ഥത്തെ പ്രമാണീകരിച്ചു് അദ്ദേഹം അനേകം ഹൈന്ദവാചാരങ്ങളെ എതിർക്കുന്നു.

1584-ൽ അർത്തുങ്കൽ പള്ളിയുടെ വികാരിയായി ചുമതലയേറ്റ ഫാദർ ഫെനിഷ്യോ പള്ളിയുടെ നവീകരണത്തിൽ താല്പര്യമെടുക്കുകയും കല്ലിലും കുമ്മായത്തിലും പുതുക്കി നിർമ്മിക്കുകയും ചെയ്തു. ഫെനിഷ്യോയെ സാധാരണക്കാരായ ജനങ്ങളും ഭരണാധികാരികളും വളരെയധികം ഇഷ്ടപ്പെടുകയും ഒരു വിശുദ്ധനായി കരുതി ബഹുമാനിക്കുകയും ചെയ്തു. ജനങ്ങൾ യൂറോപ്യൻ പുരോഹിതനായിരുന്ന അദ്ദേഹത്തെ "വെളുത്ത അച്ചൻ" എന്നു ആദരപൂർവ്വം വിളിച്ചിരുന്നു.'വെളുത്തച്ചൻ' എന്നത് പിന്നീട് വിശുദ്ധ സെബസ്ത്യാനോസിന്റെ മറ്റൊരു പേരായി മാറുകയാണ് ഉണ്ടായത്. 1632-ൽ ഫാദർ ഫെനിഷ്യോ മരണമടയുകയും വലിയൊരു ജനാവലിയുടെ സാന്നിദ്ധ്യത്തിൽ പള്ളിയുടെ ഉള്ളിൽ തന്നെ സംസ്കരിക്കുകയും ചെയ്തു. (808-ൽ കൊച്ചിയിൽവെച്ചു മരിച്ചെന്ന് ഉള്ളൂർ കേരള സാഹിത്യ ചരിത്രത്തിൽ പറയുന്നു.)
## അവലംബം


വർഗ്ഗം:ക്രിസ്തുമതപ്രചാരകർ
കുഴിമണ്ഡലികൾ

വൈപ്പറിഡേയുടെ ഉപ കുടുംബമായ  Crotalinae യിലാണ് **കുഴിമണ്ഡലികൾ** (Pit viper).  ഇവയുടെ കണ്ണിനും മൂക്കിനും ഇടയിൽ ഒരു കുഴിപോലുള്ള അവയവമുണ്ട്. ഇതു് ഉപയോഗിച്ച്  ഇരയുടെ ശരീരത്തിലെ ഊഷ്മാവിന്റെ വ്യതിയാനം തിരിച്ചറിയാനാവും. അങ്ങനെ രാത്രിയിൽ ഇവയ്ക്ക് ഇര തേടാനാവും. ഈ കുഴി ഉള്ളതുകൊണ്ടാണ് കുഴിമണ്ഡലി എന്ന് പേരു വന്നത്. വനത്തിലെ കാട്ടരുവികൾക്കടുത്താണ് സാധാരണ കണ്ടുവരുന്നത്. 

ലോകത്ത് 21 ജനുസ്സുകളിലായി 151 ഇനങ്ങളെ തിരിച്ചറിഞ്ഞിട്ടുണ്ട്. ഇവയിൽ 20 ഇനം ഇന്ത്യയിലുണ്ട്. കേരളത്തിൽ 5 എണ്ണവും.

ഇന്ത്യയിലെ വന്യജീവി സംരക്ഷണ നിയമത്തിലെ നാലാം ഷെഡ്യൂളിൽ പെടുന്നവയാണ് ഇവ.

## വിവരണം
ഏകദേശം മൂന്ന് മുതൽ നാലര അടി വരെ ആണ് ഒരു ശരാശരി പാമ്പിന്റെ നീളം. ഇതു വരെ രേഖപ്പെടുത്തിയതിൽ വച്ച് ഏറ്റവും കൂടിയ നീളം 74.5 ഇഞ്ച് ആണ്. സ്ത്രീ-പുരുഷ വ്യത്യാസം ഉണ്ട്. ആൺ പാമ്പുകൾക്ക് പെൺ പാമ്പിനേക്കാൾ നീളവും തൂക്കവും കൂടുതലാണ്.

## കേരളത്തിൽ കാണുന്നവ

## കൂടുതൽ അറിവുകൾ

ബോട്രോപ്‌സ് ആസ്പർ

പാമ്പ്

## അവലംബം

* കുഴി മണ്ഡലികൾ- ഡോ. മുഹമ്മദ് ജാഫർ പാലോട്ട്, കൂട് മാസിക, ജനുവരി 2014

വർഗ്ഗം:കേരളത്തിലെ പാമ്പുകൾ
വില്യം മക്കിൻലി

അമേരിക്കയുടെ 25-ആം പ്രസിഡണ്ടായിരുന്നു **വില്യം മക്കിൻലി** (ജനനം:1843 ജനുവരി 29 - മരണം:1901 സെപ്റ്റംബർ 14). രണ്ടാമൂഴത്തിന് ആറു മാസം ബാക്കി നിൽക്കെ അദ്ദേഹം കൊല്ലപെട്ടു. അമേരിക്കൻ ആഭ്യന്തരയുദ്ധത്തിൽ പങ്കെടുത്ത അവസാനത്തെ പ്രസിഡണ്ടായിരുന്നു മക്കിൻലി.

## ആദ്യകാല ജീവിതം
1843 ജനിവരി 29-ന് ഒഹിയോയിലെ നൈൽ പ്രദേശത്താണ് മക്കിൻലി ജനിച്ചത്. 1861-ൽ ആഭ്യന്തരയുദ്ധം തുടങ്ങിയപ്പോൾ  അദ്ദേഹം യൂണിയൻ ആർമിയിൽ അംഗമായി. യുദ്ധശേഷം മക്കിൻലി നിയമം പഠിക്കുകയും സ്വതന്ത്രമായി നിയമം പ്രാക്റ്റീസ് ചേയുവ്വാൻ തുടങ്ങി. 1869-ൽ രാഷ്ടീയ പ്രവർത്തനങ്ങൾ തുടങ്ങിയ ഇദ്ദേഹം 1876-ൽ അമേരിക്കൻ കോൺഗ്രസിലേക്കു തിരഞ്ഞെടുക്കപ്പെട്ടു.

## അവലംബം

വർഗ്ഗം:അമേരിക്കൻ ഐക്യനാടുകളിലെ രാഷ്ട്രീയനേതാക്കൾ
വർഗ്ഗം:അമേരിക്കൻ പ്രസിഡണ്ടുമാർ
വർഗ്ഗം:ലോകനേതാക്കൾ
വർഗ്ഗം:1843-ൽ ജനിച്ചവർ
വർഗ്ഗം:ജനുവരി 29-ന് ജനിച്ചവർ
വർഗ്ഗം:1901-ൽ മരിച്ചവർ
വർഗ്ഗം:സെപ്റ്റംബർ 14-ന് മരിച്ചവർ
വാട്സ്ആപ്പ്

വിവിധ പ്ലാറ്റുഫോമുകളിൽ പ്രവർത്തിക്കുന്ന സ്മാർട്ട്‌ഫോണുകളിൽ ഉപയോഗിക്കാവുന്ന  ആശയ വിനിമയ സംവിധാനം ആണ് **വാട്സ്ആപ്പ്**. ഇന്റർനെറ്റ്‌ ബന്ധം ഉപയോഗിച്ചാണ്‌ വാട്സ്ആപ്പ് പ്രവർത്തിക്കുന്നത്. ലേഖനസന്ദേശം കൂടാതെ ഉപയോക്താവിന്റെ ചിത്രങ്ങളും ദൃശ്യങ്ങളും ശബ്ദ സന്ദേശങ്ങളും അവരുടെ സ്ഥാനമുൾപ്പെടെ അയയ്ക്കാനാവും എന്നതാണ് മറ്റൊരു സവിശേഷത. ഗൂഗിൾ ആൻഡ്രോയ്ഡ്, ബ്ലാക്ക്ബെറി, ആപ്പിൾ,എന്നിവയുടെ ഓപ്പറേറ്റിങ്ങ് സിസ്റ്റം, സിംബിയൻ, നോക്കിയയുടെ ചില ഫോണുകൾ, വിൻഡോസ് ഫോൺ തുടങ്ങിയവയിൽ ഇതു പ്രവർത്തിക്കും. വാട്ട്‌സ്ആപ്പിന്റെ ക്ലയന്റ് ആപ്ലിക്കേഷൻ മൊബൈൽ ഉപകരണങ്ങളിൽ പ്രവർത്തിക്കുന്നു, എന്നാൽ ഡെസ്‌ക്‌ടോപ്പ് കമ്പ്യൂട്ടറുകളിൽ നിന്നും ആക്‌സസ്സുചെയ്യാനാകും, ഡെസ്‌ക്‌ടോപ്പ് അപ്ലിക്കേഷൻ ഉപയോഗിക്കുമ്പോൾ ഉപയോക്താവിന്റെ മൊബൈൽ ഉപകരണം ഇന്റർനെറ്റുമായി കണക്റ്റുചെയ്‌തിരിക്കണം.ഈ സേവനത്തിന്  വേണ്ടി രജിസ്റ്റർ ചെയ്യുന്നതിന് ഉപയോക്താക്കൾ മൊബൈൽ നമ്പർ നൽകേണ്ടതുണ്ട്. സ്റ്റാൻഡേർഡ് വാട്ട്‌സ്ആപ്പ് ക്ലയന്റ് ഉപയോഗിക്കുന്ന ഉപഭോക്താക്കളുമായി ആശയവിനിമയം നടത്താൻ കമ്പനികളെ അനുവദിക്കുന്നതിനായി വാട്ട്‌സ്ആപ്പ് ബിസിനസ് എന്ന് വിളിക്കുന്ന ചെറുകിട ബിസിനസ്സ് ഉടമകളെ ലക്ഷ്യം വച്ചുള്ള ഒരു ഒറ്റപ്പെട്ട ബിസിനസ് അപ്ലിക്കേഷൻ 2018 ജനുവരിയിൽ പുറത്തിറക്കി. കാലിഫോർണിയയിലെ മൗണ്ടൻ വ്യൂവിലെ വാട്സ്ആപ്പ് ഇങ്ക്.(WhatsApp Inc.) ആണ് ക്ലയന്റ് ആപ്ലിക്കേഷൻ സൃഷ്ടിച്ചത്, ഇത് ഏകദേശം 19.3 ബില്യൺ യുഎസ് ഡോളറിന് 2014 ഫെബ്രുവരിയിൽ ഫേസ്ബുക്ക് ഏറ്റെടുത്തു. 2015-ഓടെ ഇത് ലോകത്തിലെ ഏറ്റവും ജനപ്രിയമായ സന്ദേശമയയ്‌ക്കൽ ആപ്ലിക്കേഷനായി മാറി, കൂടാതെ 2020 ഫെബ്രുവരിയോടെ ലോകമെമ്പാടും 2 ബില്ല്യണിലധികം ഉപയോക്താക്കളുണ്ടായിരുന്നു. 2016 ആയപ്പോഴേക്കും ലാറ്റിനമേരിക്ക, ഇന്ത്യൻ ഉപഭൂഖണ്ഡം, യൂറോപ്പിന്റെയും ആഫ്രിക്കയുടെയും വലിയ ഭാഗങ്ങൾ എന്നിവയുൾപ്പെടെയുള്ള പ്രദേശങ്ങളിൽ ഇന്റർനെറ്റ് ആശയവിനിമയത്തിന്റെ പ്രാഥമിക മാർഗമായി ഇത് മാറി.
## ചരിത്രം
### 2009–2014
യാഹൂവിന്റെ മുൻ ജീവനക്കാരായ ബ്രയാൻ ആക്ടണും ജാൻ കോമും ചേർന്നാണ് വാട്ട്‌സ്ആപ്പ് സ്ഥാപിച്ചത്.

തുടക്കത്തിൽ, വാട്ട്‌സ്ആപ്പ് ഒരു സന്ദേശമയയ്‌ക്കൽ അപ്ലിക്കേഷനാക്കാൻ ഉദ്ദേശിച്ചിരുന്നില്ല.

2009 ജനുവരിയിൽ, കോം(Koum) ഒരു ഐഫോൺ വാങ്ങിയതിനുശേഷം, അദ്ദേഹവും ആക്റ്റനും, ആപ്പിൾ ആപ്പ് സ്റ്റോർ സൃഷ്ടിച്ച പുതുതായി വികസിച്ചുകൊണ്ടിരിക്കുന്ന മൾട്ടി മില്യൺ ഡോളർ ആപ്പ് വ്യവസായമായി അവർ മുൻകൂട്ടി കണ്ടതിലേക്ക് കുതിക്കാൻ താൽപ്പര്യപ്പെട്ടു, കോം ഒരു ആപ്പ് നൽകാനുള്ള ഒരു ആശയം കൊണ്ടുവന്നു. നിങ്ങളുടെ അഡ്രസ്സ് ബുക്കിൽ ലിസ്‌റ്റ് ചെയ്‌തിരിക്കുന്ന ആളുകളെ കുറിച്ചുള്ള വിവരങ്ങൾ: അത് ഓരോ വ്യക്തിക്കും സ്റ്റാറ്റസുകൾ കാണിക്കും, ഉദാഹരണത്തിന്: "നിങ്ങൾ ഒരു കോളിലായിരുന്നെങ്കിൽ, നിങ്ങളുടെ ബാറ്ററി കുറവായിരുന്നു എന്ന സാറ്റസ്സ്, അല്ലെങ്കിൽ നിങ്ങൾ ജിമ്മിൽ ആയിരുന്നെങ്കിൽ മുതലായവ" വെസ്റ്റ് സാൻ ജോസിലെ കോമിന്റെ റഷ്യൻ സുഹൃത്ത് അലക്സ് ഫിഷ്മാന്റെ വീട്ടിൽ വച്ചാണ് അവരുടെ ചർച്ചകൾ പലപ്പോഴും നടന്നിരുന്നത്. ആശയം മുന്നോട്ട് കൊണ്ടുപോകാൻ, അവർക്ക് ഒരു ഐഫോൺ ഡെവലപ്പർ ആവശ്യമാണെന്ന് അവർ മനസ്സിലാക്കി. ഫിഷ്മാൻ RentACoder.com സന്ദർശിച്ചു, റഷ്യൻ ഡെവലപ്പർ ഇഗോർ സോളോമെനിക്കോവിനെ കണ്ടെത്തി, അദ്ദേഹത്തെ കോമിന് പരിചയപ്പെടുത്തി.

## അവലംബം
*http://www.forbes.com/sites/ericjackson/2012/12/03/why-selling-whatsapp-to-facebook-would-be-the-biggest-mistake-of-jan-koums-and-brian-actons-lives/

വർഗ്ഗം:അമേരിക്കൻ സോഫ്റ്റ്‌വെയർ കമ്പനികൾ
വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
വർഗ്ഗം:സോഫ്റ്റ്‌വെയർ
വർഗ്ഗം:മൊബൈൽ സോഫ്റ്റ് വെയറുകൾ
വർഗ്ഗം:സോഷ്യൽ നെറ്റ്വർക്കിംഗ് വെബ്‌സൈറ്റുകൾ
വർഗ്ഗം:സാമൂഹ്യമാധ്യമങ്ങൾ
കുളി

**കുളി** - **സ്നാനം** എന്നും അറിയപ്പെടുന്നു. മനുഷ്യർ ദിനേന ചെയ്യുന്ന പ്രവർത്തി. 

## ആയുർവേദത്തിൽ
ആയുർവേദ പ്രകാരം കുളിക്കുമ്പോൾ ആദ്യം പാദം മുതൽ വെള്ളം മുകളിലേക്ക് ഒഴിച്ചു വേണം കുളി ആരംഭിക്കാൻ. അതിനു കാരണമായുള്ളത് തലച്ചോറിനെ തണുപ്പ് വരുന്നു എന്ന് അറിയിപ്പ് നൽകിയ ശേഷം തല നനക്കാനാണ്. അല്ലെങ്കിൽ ജലദോഷം പോലുള്ള രോഗങ്ങൾ ഉണ്ടാകും. ആയുർവേദത്തിൽ കുളി കഴിഞ്ഞാൻ ആദ്യം മുതുകാണ് തോർത്തേണ്ടത്
റോസുവാസ്റ്റാറ്റിൻ

രക്തത്തിലെ ഉയർന്ന കൊളസ്ട്രോൾ കുറയ്ക്കാൻ ഉപയോഗിക്കുന്ന മരുന്നാണ് **റോസുവാസ്റ്റാറ്റിൻ**. സ്റ്റാറ്റിൻ മരുന്നുകളുടെ കുടുംബത്തിലെ ഒരംഗം. കൊളസ്ട്രോൾ ഉത്പാദനം കുറച്ച് രക്തത്തിലെ കൊളസ്ട്രോൾ കുറക്കുന്നു.

## ഉപയോഗങ്ങൾ
രക്തത്തിലെ കൂടിയ കൊളസ്ട്രോൾ,

ഹൃദ്രാഗങ്ങൾ

## അവലംബം
ഗോൾഡൻ റാസ്പ്ബെറി അവാർഡ്

സിനിമയിലെ ഏറ്റവും മോശം പ്രകടനങ്ങൾക്ക് നൽകുന്ന അവാർഡാണ് **ഗോൾഡൻ റാസ്പ്ബെറി അവാർഡ്**. **റാസീ** എന്ന ചുരുക്കപ്പേരിലാണ് ഇതറിയപ്പെടുന്നത്.വർഷത്തിലെ ഏറ്റവും മോശം ചിത്രം, മോശം സംവിധാനം,നടി,നടൻ തുടങ്ങീ പല വിഭാഗങ്ങളിലായി സമ്മാനം നൽകുന്നു. 1980ൽ **ജെ.ബി വിൽസൺ** ആണ് റാസീ അവാർഡ് ആരംഭിച്ചത്.

## അവലംബം

വർഗ്ഗം:പുരസ്കാരങ്ങൾ
പുതിയേടം

എറണാകുളം ജില്ലയിലെ കാഞ്ഞൂർ ഗ്രാമപഞ്ചായത്തിൽ ഉള്ള ഒരു സ്ഥലമാണ് **പുതിയേടം**. കൊച്ചി രാജാവായ ശക്തൻ തമ്പുരാന്റെ വേനൽക്കാല വസതി സ്ഥിതി ചെയ്തിരുന്ന പ്രദേശമായിരുന്നു. പെരിയാർ നദി കാഞ്ഞൂർ വഴി ഒഴുകുന്നു. പുരാതന പള്ളിയായ കാഞ്ഞൂർ ഫെറോന പള്ളി സ്ഥിതി ചെയ്യുന്നതിവിടെയാണ്.
ഗെയ്ൽ ട്രെഡ്വെൽ

അമൃതാനന്ദമയി ആശ്രമത്തിലെ അന്തേവാസിയായിരിക്കുകയും അവിടെനിന്നും വിട്ടുപോയശേഷം ഹോളി ഹെൽ: എ മെമയിർ ഓഫ് ഫെയ്ത്ത്, ഡിവോഷൻ ആൻഡ് പ്യൂർ മാഡ്നെസ് (വിശുദ്ധ നരകം) എന്നപേരിൽ ആത്മകഥ എഴുതുകയും ചെയ്ത് പ്രശസ്തയായ ആസ്ത്രേലിയൻ വനിതയാണ് **ഗെയ്ൽ ട്രഡ്വെൽ**. അവർ 20 വർഷക്കാലം അമൃതാനന്ദമയിയുടെ സന്തത സഹചാരിയായിരുന്നു. അക്കാലത്തെ തന്റെ അനുഭവങ്ങളെ പറ്റി അവർ എഴുതിയ പുസ്തകം വലിയ വിവാദം ആയി മാറി. ആശ്രമത്തിലെ പ്രധാന സന്യാസി തന്നെ ലൈംഗികമായി പലതവണ പീഡിപ്പിച്ചിട്ടുണ്ടെന്ന് അവർ പുസ്തകത്തിൽ എഴുതിയിട്ടുണ്ട്. മാത്രമല്ല ആത്മീയതയുടെ പേരിൽ കച്ചവടമാണ് മഠത്തിൽ നടക്കുന്നതെന്നും അവർ ആരോപിക്കുന്നു.

## നിയമ നടപടികൾ
മതസ്പർധ വളർത്തിയെന്ന കുറ്റത്തിനു ട്രെഡ്വെല്ലിനും പുസ്തക പ്രസാധകർക്കും വാർത്ത പ്രസിദ്ധീകരിച്ച മാധ്യമങ്ങൾക്കുമെതിരെ കേസെടുക്കണമെന്ന് എറണാകുളം ജുഡീഷ്യൽ ഫസ്റ്റ്ക്ലാസ് മജിസ്ട്രേട്ട് കോടതിയിൽ ഡോ. സിജിത്ത് എന്നൊരാൾ കേസു നൽകിയിരുന്നു. ആത്മകഥ സംബന്ധിച്ച വാർത്തകൾ സംപ്രേഷണം ചെയ്യരുതെന്ന് ടെലിവിഷനുകൾക്ക് നിർദ്ദേശം നൽകണമെന്നും ആവശ്യം കോടതിയിൽ  ഉന്നയിച്ചെങ്കിലും രണ്ടാവശ്യവും കോടതി നിരാകരിച്ചു. ആത്മകഥയിലെ പരാമർശങ്ങൾ എങ്ങനെ മതസ്പർധ വളർത്തുമെന്ന് കോടതി ചോദിച്ചു.  മാധ്യമം, റിപ്പോർട്ടർ, മീഡിയ വൺ, ഇന്ത്യാവിഷൻ, തേജസ്, ജമാഅത്തെ ഇസ്ലാമി, സുപ്രീംകോടതി അഭിഭാഷകൻ ദീപക് പ്രകാശ്, ആത്മകഥാ പ്രസാധകരായ വാട്ടർ ട്രി പ്രസ് എന്നിവർക്കെതിരെ കേസെടുക്കണമെന്നാവശ്യപ്പെട്ടായിരുന്നു  ഹർജി.

## അവലംബം


വർഗ്ഗം:എഴുത്തുകാർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:1958-ൽ ജനിച്ചവർ
സ്വരാജ് ട്രോഫി

മികച്ച  തദ്ദേശ സ്വയംഭരണ സ്ഥാപനങ്ങൾക്ക് കേരള സർക്കാർ നൽകുന്ന സമ്മാനമാണ് **സ്വരാജ് ട്രോഫി.**മികച്ച പ്രകടനം കാഴ്ചവയ്ക്കുന്ന പഞ്ചായത്തുകളെ ആദരിക്കുന്നത് ഈ സ്ഥാപനങ്ങൾക്ക് കൂടുതൽ കരുത്തുപകരുമെന്നും മാതൃകാപരമായ പ്രവർത്തനം കാഴ്ചവയ്ക്കാൻ സഹായിക്കുമെന്നും സർക്കാർ വിലയിരുത്തിയതിന്റെ അടിസ്ഥാനത്തിലാണ് എല്ലാ വർഷവും മികച്ച തദ്ദേശ സ്വയംഭരണ സ്ഥാപനങ്ങളെ തെരഞ്ഞെടുത്ത് ആദരിക്കാൻ തീരുമാനിച്ചത്. 1995-96 വർഷം മുതലാണ് മികച്ച ഗ്രാമപഞ്ചായത്തുകളെ സംസ്ഥാനതലത്തിലും ജില്ലാതലത്തിലും തെരഞ്ഞെടുത്ത് ട്രോഫിയും ക്യാഷ് അവാർഡും സാക്ഷ്യപത്രവും നൽകി ആദരിച്ചുവരുന്നത്. എന്നാൽ 1996-97 മുതൽ മഹാത്മജി വിഭാവനം ചെയ്ത ഗ്രാമസ്വരാജിനെ അനുസ്മരിച്ചുകൊണ്ട് ട്രോഫിയ്ക്ക് സ്വരാജ് ട്രോഫി എന്ന് നാമകരണം ചെയ്തു. 1999-2000 മുതൽ മുനിസിപ്പാലിറ്റികൾക്കും 2000-01 മുതൽ ബ്ലോക്ക് പഞ്ചായത്ത്, ജില്ലാ പഞ്ചായത്ത്, മുനിസിപ്പൽ കോർപ്പറഷൻ എന്നിവയ്ക്കും സ്വരാജ് ട്രോഫി ഏർപ്പെടുത്തി.

സംസ്ഥാനതലത്തിൽ മികച്ച ഗ്രാമപഞ്ചായത്തിന് സ്വരാജ് ട്രോഫിയും 25 ലക്ഷം രൂപ പ്രത്യേക പദ്ധതി സഹായധനമായും ലഭിക്കും. ജില്ലാതലത്തിൽ ഒന്നാം സ്ഥാനം നേടുന്ന ഗ്രാമപഞ്ചായത്തുകൾക്ക് സ്വരാജ് ട്രോഫിയും പദ്ധതി സഹായധനമായി 10 ലക്ഷം രൂപ വീതവും ലഭിക്കും. രണ്ടാം സ്ഥാനം നേടുന്ന പഞ്ചായത്തുകൾക്ക് സാക്ഷ്യപത്രവും കൂടാതെ പ്രത്യേക പദ്ധതി സഹായധനമായി 5 ലക്ഷം രൂപ വീതവും ലഭിക്കുന്നതാണ്. ഒന്നാം സ്ഥാനം നേടുന്ന മുനിസിപ്പാലിറ്റിക്കും ബ്ലോക്ക് പഞ്ചായത്തിനും സ്വരാജ് ട്രോഫിയും പദ്ധതി സഹായധനമായി 25 ലക്ഷം രൂപ വീതവും രണ്ടാം സ്ഥാനം നേടുന്ന സ്ഥാപനങ്ങൾക്ക് 15 ലക്ഷം രൂപ വീതവും മൂന്നാം സ്ഥാനം നേടുന്ന സ്ഥാപനങ്ങൾക്ക് 10 ലക്ഷം രൂപ വീതവും പദ്ധതി സഹായധനമായി ലഭിക്കുന്നതാണ്. മികച്ച മുനിസിപ്പൽ കോർപ്പറേഷനും ജില്ലാ പഞ്ചായത്തിനും സ്വരാജ് ട്രോഫിയും സാക്ഷ്യപത്രവും നൽകി് ആദരിക്കുന്നു.

2013-2014 സ്വരാജ് ട്രോഫി വിജയികൾ

 നാദാപുരം ഗ്രാമപഞ്ചായത്ത് കോഴിക്കോട്
മല്ലപ്പള്ളി ബ്ലോക്ക് പഞ്ചായത്ത് പത്തനംതിട്ട
കൊല്ലം ജില്ലാ പഞ്ചായത്ത്

## അവലംബം


വർഗ്ഗം:പുരസ്കാരങ്ങൾ
ഡൂഡിൽ

ഉദ്ദേശമൊന്നുമില്ലാതെ  വെറുതെ  അശ്രദ്ധമായി കുത്തിവരയ്ക്കുന്ന ചിത്രങ്ങളാണ് **ഡൂഡിൽ**. സ്കൂൾ നോട്ട് ബുക്കിലും മറ്റും കുട്ടികൾ പദനത്തിൽ ശ്രദ്ധവിട്ട് കോറിയിടുന്ന ചിത്രങ്ങൾ ഒരുദാഹരണമാണ്.നീണ്ട ഫോൺ സംഭാഷണങ്ങൾക്കിടയിൽ കയ്യിൽ കടലാസും പേപ്പറും കിട്ടുമ്പോഴും ഇത്തരത്തിൽ ഡൂഡിലുകൾ പിറക്കാറുണ്ട്.   

## അവലംബം

## Further reading

* 
* 
* 
* 
* 
* 
* 

വർഗ്ഗം:ചിത്രകല
കിന്നരി നീർക്കാക്ക

ഇന്ത്യയിലെ ഉൾനാടൻ ജലാശയങ്ങളിലും കിഴക്ക് തായ്‌ലാന്റ് മുതൽ കമ്പോഡിയ വരെയും കാണപ്പെടുന്ന ഒരിനം പക്ഷിയാണ് **കിന്നരി നീർക്കാക്ക**  അഥവാ **കിന്നരി മീൻകാക്ക**  (ഇംഗ്ലീഷ്: Indian Cormorant ,Indian Shag) എന്നറിയപ്പെടുന്നു. ചെറിയ നീർകാക്കകൾക്കൊപ്പം ഇവ കാണപ്പെടുന്നു. പ്രധാനമായും മത്സ്യങ്ങളാണ് ഇവയുടെ ഭക്ഷണം.

## വിവരണം
നീലക്കണ്ണുകൾ, ചെറിയ തല, ചെരിഞ്ഞ നെറ്റി, അറ്റം വളഞ്ഞ കനം കുറഞ്ഞകൊക്ക് എന്നിവ ഇവയെ ചെറിയ നീർക്കാക്കയിൽ നിന്നും വ്യത്യസ്തമാക്കുന്നു. നെറ്റിയിലേക്ക് ചെരിവുള്ള ചെറിയ തലയാണ്. അറ്റം വളഞ്ഞ, വീതി കുറഞ്ഞ നീളമുള്ള കൊക്കുകളാണ്.  

പ്രജനന കലത്ത് ചെവിമൂടികൾ വെള്ളയാണ്. പൂവനും പിടയും കാഴ്ചയ്ക്ക് ഒരേ പോലെയാണ്. 

## വിതരണം
ഇന്ത്യൻ ഉപഭൂഖണ്ഡത്തിലും ശ്രീലങ്കയിലും മ്യാൻ‌മാർ, ,തായ്ലന്റ്, കമ്പോഡിയ എന്നിവിടങ്ങളിൽ കാണുന്നു.

## പ്രജനനം
മഴയും വെള്ളത്തിന്റെ അവസ്ഥയും അനുസരിച്ച് ജൂലായ് മുതൽ ഫെബ്രുവരി വരെയാണ് പ്രജനന കാലം. മരത്തിൽ മറ്റു ജലപക്ഷികളോടൊത്ത് കൂട്ടമായാണ് കൂടുണ്ടാക്കുന്നത്. കമ്പുകൾ കൊണ്ടുള്ള പീഠമാണ്, കൂട്. നീല കലർന്ന പച്ച നിറമുള്ള 3-5 മുട്ടകളാണ് ഇടുന്നത്.

## അവലംബം

* Birds of periyar, R. sugathan- Kerala Forest & wild Life Department

വർഗ്ഗം:ഏഷ്യയിലെ പക്ഷികൾ
വർഗ്ഗം:ബംഗ്ലാദേശിലെ പക്ഷികൾ
വർഗ്ഗം:ബർമ്മയിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:ശ്രീലങ്കയിലെ പക്ഷികൾ
വർഗ്ഗം:നീർക്കാക്കകൾ
കോഴിക്കിളി

കോഴിക്കിളിയെ   **Pied Thrush** എന്ന് ഇംഗ്ലീഷിൽ അറിയുന്നു. ശാസ്ത്രീയ നാമം *Geokichla wardii*  എന്നാണ്. ഇന്ത്യയിലും ശ്രീലങ്കയിലും കാണുന്നു. 

അടിക്കാടുകളിൽ ഇര തേടുന്ന ഇവ എന്തെങ്കിലും അനക്കം കേട്ടാൽ പറന്ന് മരക്കൊമ്പിൽ അനങ്ങാതെ ഇരിയ്ക്കും.

## പ്രജനനം
മദ്ധ്യ ഹിമലയൻ കാടുകളിലാണ് പ്രജനനം നടത്തുന്നത്. എന്നാൽ തണുപ്പുകാലത്ത് തെക്കെ ഇന്ത്യയിലും ശ്രീലങ്കയിലും പ്രജനനം നടത്താറുണ്ട്.

3-4 വെള്ളയൊ ഇളം നീലനിറത്തിലൊ ഉള്ള മുട്ടകളിടുന്നു.

## വിവരണം
പൂവന് കറുപ്പും വെള്ളയും ആണ് നിറം.  പിടയ്ക്ക് കടുത്ത തവിട്ടു നിറം. 22 സെ.മീ നീളം. 
 . 
 
തോമസ്.സി.ജെർഡോൺ ആണ് ആദ്യമായി ഇതിന്റെ  സ്പെസിമെൻ കിട്ടിയ വ്യക്തി. 

## തീറ്റ
ഒറ്റയ്ക്കൊ ജോഡിയായൊ കാണപ്പെടുന്ന ഇവ പഴെക്കാളും കൂടുതൽ പ്രാണികളെയാണ് കഴിക്കുന്നത്.
## അവലംബം

വർഗ്ഗം:ഏഷ്യയിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:നേപ്പാളിലെ പക്ഷികൾ
വർഗ്ഗം:ശ്രീലങ്കയിലെ പക്ഷികൾ
കുറിക്കണ്ണൻ കാട്ടുപുള്ള്

ആംഗലേയത്തിൽ **Orange-headed Thrush** അല്ലെങ്കിൽ **White-throated Ground Thrush** എന്നൊക്കെ അറിയപ്പെടുന്ന പക്ഷിയാണ് **കുറിക്കണ്ണൻ കാട്ടുപുള്ള്** അഥവാ **ചെന്തലയൻ കാട്ടുപുള്ള്**  {ശാനാ|Geokichla citrina cyanotus}}. ഇന്ത്യൻ ഉപഭൂഖണ്ഡം, തെക്കു കിഴക്കൻ ഏഷ്യ എന്നിവിടങ്ങളിലെ ഇടതൂർന്ന വനങ്ങളിൽ കാണുന്ന ഇവ പ്രാണികൾ, മണ്ണിര, പഴങ്ങൾ എന്നിവ ഭക്ഷിക്കുന്നവയാണ്. കൂട്ടം ചേരുന്നവയല്ലാത്ത ഈയിനത്തിലെ പക്ഷികൾ മരങ്ങളിലാണ് കൂടുണ്ടാക്കുന്നത്.

## വിവരണം
പൂതലയും നെഞ്ചും അടിഭാഗവും ഓറഞ്ച് നിറം, നീല ചിറകുകൾ; മുഖത്ത് കറുത്തവരകൾ, കവിളിലും തൊണ്ടയിലും വെളുപ്പ്.

2.05-2.35 സെ.മീ നീളം  ആണ് പക്ഷിയ്ക്കുള്ളത്, തൂക്കം 47–60ഗ്രാം.

## പ്രജനനം
പൂവനും പിടയും ചേർന്നാണ് കൂട് ഉണ്ടാക്കുന്നത്. വീതിയുള്ള അധികം താഴ്ചയില്ലാത്ത ആഴമില്ലാത്ത കപ്പ് ആകൃതിയിൽ ചുള്ളിക്കമ്പുകൾ കൊണ്ടാണ് കൂട്.  ഇലയോ മറ്റു വസ്തുക്കളൊ കൊണ്ട് കിടക്കയും ഉണ്ടാക്കും. അധികം ഉയരമില്ലാത്ത മരത്തിലൊ കുറ്റിച്ചെടിയിലൊ , മാവിലൊ കാപ്പിച്ചെടിയിലൊ കൂടുണ്ടാക്കും

3-5 വരെ ഇളം മഞ്ഞ അല്ലെങ്കിൽ മങ്ങിയ നീല, ചാരനിറം, പച്ച നിറത്തിൽ ചുവന്ന പൊട്ടുകളുള്ള മുട്ടകളിടും. 13-14 ദിവസത്തിനകം മുട്ട വിരിയും. 12 ദിവസംകോണ്ട് കുഞ്ഞുങ്ങൾ കൂട് വിടും.

കൊമ്പൻ‌കുയിൽ ഇവയുടെ കൂട്ടിലാണ് മുട്ടയിടുന്നത്. 
എന്നാൽ കൊമ്പൻ‌കുയിൽ, നാട്ടു കുയിലിനെ പോലെ ആതിഥേയരുടെ മുട്ടയ്ക്ക് കേടുവരുത്തുകയില്ല..

## ചിത്രശാല

Image:Geokichla citrina, orange-headed thrush.jpg|തായ്ലന്റ്
File:White-throated Ground-Thrush 001 from Amaramkaavu, Thodupuzha, Kerala by Kausthubh K N 29-05-2018.jpg|തൊടുപുഴയ്ക്കടുത്ത് അമരംകാവിൽ നിന്ന് പകർത്തിയത്
Geokichla citrina  MHNT.ZOO.2010.11.189.13.jpg |*Geokichla citrina * 


## അവലംബം

## പുറത്തേയ്ക്കുള്ള കണ്ണികൾ

*Videos on the Internet Bird Collection
വി ഫോർ വെൻഡെറ്റ (ചലച്ചിത്രം)

1982ലെ അലൻ മൂറിന്റെയും ഡേവിഡ് ല്യോൾഡിന്റെയും ഇതേ പേരിലുള്ള നോവലിനെ അടിസ്ഥാനപ്പെടുത്തി ജോൺ മൿടീഗ് സംവിധാനം ചെയ്ത് 2006ൽ പുറത്തിറങ്ങിയ അമേരിക്കൻ ചലച്ചിത്രമാണ് **വി ഫോർ വെൻഡെറ്റ**. ഹ്യുഗോ വീവിങ്ങ് വി എന്ന വിയായി വേഷമിടുന്ന ചിത്രത്തിൽ നതാലി പോർട്മാൻ, സ്റ്റീഫൻ റേ, ജോൺ ഹർട്ട് എന്നിവരും പ്രധാന കഥാപാത്രങ്ങളെ അവതരിപ്പിക്കുന്നു. വി എന്ന വ്യക്തി സ്വാതന്ത്യപ്പോരാളി ആക്രമണങ്ങളിലൂടെ ബ്രിട്ടനിലെ ഫാസിസ്റ്റ് ഭരണത്തിനെതിരെ പോരാടുന്നതാണ് ഈ ചലച്ചിത്രത്തിന്റെ ഇതിവൃത്തം.

ഒട്ടനവധി വിപ്ലവ പ്രസ്ഥാനങ്ങളെ ഈ ചലച്ചിത്രം സ്വാധീനിക്കുകയുണ്ടായി. ഈ ചലച്ചിത്രത്തിൽ കാണുന്ന ഗയ് ഫോക്സ് മുഖം‌മൂടിയാണ് അനോണിമസ് തങ്ങളുടെ പ്രക്ഷോഭങ്ങളിൽ ഉപയോഗിച്ചത്.

## അവലംബം


വർഗ്ഗം:അമേരിക്കൻ ചലച്ചിത്രങ്ങൾ
കോഴിക്കിളി പൊന്നൻ

കോഴിക്കിളി പൊന്നന് *Scaly Thrush*' എന്നു ആംഗല നാമം, *Zoothera dauma* എന്നു ശാസ്ത്രീയ നാമവും.

## വിതരണം
തെക്കുകിഴക്കൻ ഏഷ്യയിലും സൈബീരിയയിലുമാണ് പ്രജനനം നടത്തുന്നത്. ദേശാടന സ്വഭാവമുള്ളവയാണ് ഇവ. 
## വിവരണം
പൂവനും പിടയും ഒരേപോലെയാണ്. 27-31 സെ.മീ നീളം. 

## പ്രജനനം
മരത്തിൽ ഉണ്ടാക്കുന്ന  കപ്പു പോലുള്ള കൂട്ടിൽ 3-4 ഇളം പച്ച മുട്ടകളിടും. 
പ്രാണികൾ , മണ്ണിരകൾ , പഴങ്ങൾ എന്നിവയാണ് ഭക്ഷണം.

## അവലംബം

* Brazil, Mark (2009) *Birds of East Asia*, Christopher Helm, London.
* Collar, N. J. (2004) Species limits in some Indonesian thrushes, *Forktail*, 20: 71-87.
* Internet Bird Collection. Common Scaly Thrush (''Zoothera dauma'') . Retrieved 10 January 2010.
* *Birds of India* by Grimmett, Inskipp and Inskipp, ISBN 0-691-04910-6
* *Thrushes* by Clement and Hathaway, ISBN 0-7136-3940-7

വർഗ്ഗം:ഏഷ്യയിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:ഇന്തോനേഷ്യയിലെ പക്ഷികൾ
വർഗ്ഗം:നേപ്പാളിലെ പക്ഷികൾ
വർഗ്ഗം:പാകിസ്താനിലെ പക്ഷികൾ
ബർഖദ് ആബ്ദി

ഒരു സൊമാലി-അമേരിക്കൻ നടനാണ് **ബർഖദ് ആബ്ദി**(ജനനം: 10 ഏപ്രിൽ 1985). ആദ്യമായി അഭിനയിച്ച ക്യാപ്റ്റൻ ഫിലിപ്സ് എന്ന ചിത്രത്തിലൂടെ നിരൂപകശ്രദ്ധയും അന്താരാഷ്ട്രപ്രശസ്തിയും നേടി. ഈ ചിത്രത്തിലെ പ്രകടനത്തിന് മികച്ച സഹനടനുള്ള അക്കാഡമി അവാർഡ്, സ്ക്രീൻ ആക്റ്റേഴ്സ് ഗിൽഡ്, ഗോൾഡൻ ഗ്ലോബ് എന്നിവക്ക് നാമനിർദ്ദേശം ചെയ്യപ്പെടുകയും  മികച്ച സഹനടനുള്ള ബാഫ്റ്റ പുരസ്ക്കാരം നേടുകയും ചെയ്തു. 

## ആദ്യകാലജീവിതം
1985-ൽ സൊമാലിയയിലെ മൊഗാദിഷുവിൽ ജനിച്ച ആബ്ദിയുടെ കുട്ടിക്കാലം യെമനിൽ ആയിരുന്നു. 1999-ൽ, തന്റെ 14-ആം വയസ്സിൽ അമേരിക്കയിലേക്ക് കുടിയേറി. മിനസോട്ട സ്റ്റേറ്റ് യൂണിവേഴ്സിറ്റിയിൽ എഞ്ചിനീയറിങ്ങ് പഠിച്ചു. ചലച്ചിത്രമേഖലയിൽ എത്തുന്നതിന് മുൻപ് ലിമോസിൻ ഡ്രൈവറായും ഗുമസ്തനായും ഡിസ്ക് ജോക്കിയായും ജോലി നോക്കിയിരുന്നു.

## അഭിനയജീവിതം
2013-ൽ പുറത്തിറങ്ങിയ *ക്യാപ്റ്റൻ ഫിലിപ്സ്* ആണ് ആദ്യചിത്രം. ഇതിൽ സൊമാലി കടൽകൊള്ളക്കാരനായ അബ്ദുവാലി മുസെ ആയി വേഷമിട്ടു. ഈ ചിത്രത്തിന് നിരവധി പുരസ്ക്കാരങ്ങളും നാമനിർദ്ദേശങ്ങളും നേടിയതോടെ ആബ്ദി ചലച്ചിത്രരംഗത്ത് ചുവടുറപ്പിച്ചു. നിരവധി സംഗീത ആൽബങ്ങളുടെ ദൃശ്യസംവിധാനം നിർവഹിച്ചിട്ടുണ്ട്. *ഇയാൽക്ക ഹാഫദ* (Cayaalka Xaafada)എന്ന ചിത്രം സംവിധാനം ചെയ്യുന്നു.

## പുരസ്ക്കാരങ്ങൾ

*ക്യാപ്റ്റൻ ഫിലിപ്സ്* എന്ന ചിത്രത്തിന് മാത്രമായി താഴെ പറയുന്ന പുരസ്ക്കാരങ്ങളും ഒട്ടനവധി നാമനിർദ്ദേശങ്ങളും ബർഖദ് ആബ്ദിക്ക് ലഭിക്കുകയുണ്ടായി.

* മികച്ച സഹനടനുള്ള ബാഫ്റ്റ പുരസ്ക്കാരം
* മികച്ച സഹനടനുള്ള ബ്ലാക്ക് റീൽ പുരസ്ക്കാരം
* ബ്ലാക്ക് റീൽ ബ്രേക്ക് ത്രൂ പെർഫോമൻസ് പുരസ്ക്കാരം
* കാപ്രി ബ്രേക്ക് ഔട്ട് ആക്റ്റർ അവാർഡ്
* മികച്ച സഹനടനുള്ള ബോസ്റ്റൺ സൊസൈറ്റി ഓഫ് ഫിലിം ക്രിട്ടിക്സ് പുരസ്ക്കാരം (രണ്ടാം സ്ഥാനം)
* മികച്ച സഹനടനുള്ള ഡാലസ്-ഫോർട്ട് വർത്ത് ഫിലിം ക്രിട്ടിക്സ് പുരസ്ക്കാരം (മൂന്നാം സ്ഥാനം)
* മികച്ച സഹനടനുള്ള ഇൻഡ്യാനാ ഫിലിം ക്രിട്ടിക്സ് പുരസ്ക്കാരം
* മികച്ച സഹനടനുള്ള ലണ്ടൻ ഫിലിം ക്രിട്ടിക്സ് സർക്കിൾ പുരസ്ക്കാരം
* മികച്ച സഹനടനുള്ള നാഷണൽ സൊസൈറ്റി ഓഫ് ഫിലിം ക്രിട്ടിക്സ് പുരസ്ക്കാരം (മൂന്നാം സ്ഥാനം)

## അവലംബം

## പുറത്തേക്കുള്ള കണ്ണികൾ
*
*ഇയാൽക ഹാഫദ, യൂട്യൂബ്
കരിംകിളി

കരിംകിളിയുടെ ഇംഗ്ലീഷിലെ നാമം **Common Blackbird**, **Eurasian Blackbird**, **Blackbird** എന്നൊക്കെയാണ്. ശാസ്ത്രീയ നാമം *Turdus merula*. ഭാഗികമായി ദേശാടന പക്ഷിയാണ്. 

ഇവയുടെ ആയുസ്സ് 2.4 വർഷമാണ്. എന്നാല് 21 വർഷവും 10 മാസവുമുള്ള റെക്കോഡുമുണ്ട്.

## പ്രജനനം
യൂറോപ്പ്, ഏഷ്യ, വടക്കെ അമേരിക്ക എന്നിവിടങ്ങളിൽ പ്രജനനം. നടത്തുന്നു. ഉള്ളിൽ മണ്ണുപൊതിഞ്ഞ വൃത്തിയുള്ള കോപ്പയുടെ ആകൃതിയുള്ള കൂട് ഉണ്ടാക്കും. ഇതൊരു മിശ്രഭുക്കാണ്. പ്രാണികൾ, മണ്ണിരകൾ, പഴങ്ങൾ എന്നിവ കഴിക്കും.

കേരളത്തിലെ കരിംകിളികൾ ഫെബ്രുവരി മുതൽ നവംബർ വരെ പ്രജനനം നടത്തുന്നു. പുല്ലും വേരുകളും പായലും ഉപയോഗിച്ചാണ് കൂട് ഉണ്ടാക്കുന്നത്. കളിമൺ പൊതിഞ്ഞ ആഴമുള്ള കോപ്പയുടെ ആകൃതിയിലാണ് കൂട്. കുറ്റിച്ചെടിയിലൊ മരക്കുറ്റിയിലൊ കൂട് വെക്കുന്നു. ചുവപ്പുകലർന്ന തവിട്ടു പുള്ളികളുള്ള നീലയൊ ഇളം പച്ചയൊ ആയ നാലു മുട്ടകളിടുന്നു. പ്രജനന സ്ഥലത്ത് ഇണകൾ അതിർത്തി സംരക്ഷിച്ചുകൊണ്ടിരിക്കും.

ഇതേ ഇണ തന്നെയായിരിക്കും മുഴുവൻ കാലവും. തീറ്റ കുറയുമ്പോൾ 20% ഇണകൾ പിരിയുന്നതായി കാണുന്നു. വള്ളികളിലൊ കെട്ടിടങ്ങളിലൊ പൊത്തുകളിലൊ പുല്ലുകളും ഇലകളും കൊണ്ട് കോപ്പ പോലുള്ള കൂടുണ്ടാക്കി മണ്ണുകൊണ്ട് ഉൾവശം പൂശി ഭംഗിയാക്കും. പിടയാണ് കൂടുണ്ടാക്കുന്നത്. നീലയും പച്ചയും ചുവപ്പും കലർന്ന മുട്ടയിൽ തവിട്ടു നിറത്തിലുള്ള അടയാളങ്ങൾ ഉണ്ടാവും. 3-5 മുട്ടകളിടും. 2.9×2.1 സെ.മീ വലിപ്പത്തിൽ 7.2 ഗ്രം തൂക്കമുള്ളവയാണ് മുട്ടകൾ. തെക്കേ ഇന്ത്യയിലുള്ളവയുടെ മുട്ടകൾ കൂടുതൽ മങ്ങിയതാണ്.

പിട 12-14 ദിവസം അടയിരിയ്ക്കും. 10-19 ദിവസംകൊണ്ട് അവ പറക്കാറാകും. പൂവനും പിടയും കൂടിയാണ് തീറ്റ കൊടുക്കുന്നത്.

## രൂപവിവരണം
ബുൾബുളിനേക്കാൾ കുറച്ച് വലുതും മൈനയേക്കാൾ ചെറുതുമാണ്. അവയുടെ നിറം കറുപ്പോ കടും തവിട്ടു നിറമൊ ആയിരിക്കും.  പെൺപക്ഷികൾക്ക് ചെമ്മൺ നിറമാണ്. കൊക്കും കാലും കൺവളയവും ഓറഞ്ചു കലർന്ന ചുവപ്പാണ്. പ്രായപൂർത്തിയാവാത്തവയ്ക്ക് പെൺ പക്ഷികളോട് സാമ്യമുണ്ട്. അവയ്ക്ക് ദേഹത്ത് ഓറഞ്ചു കലർന്ന ഇളം മഞ്ഞ തൂവലുകളുണ്ട്.

പശ്ചിമഘട്ടത്തിന്റെ വടക്കുഭാഗത്ത് മഹാരാഷ്ട്ര, ഗോവ എന്നിവിടങ്ങളിൽ  കാണുന്ന ഉപവിഭാഗത്തിലെ പൂവന് കറുത്തതൊപ്പിയുണ്ട്. മുകൾഭാഗം ചാര നിറവുമാണ്. ഇവയെ കരിംതൊപ്പി കരിംകിളി എന്ന് അറിയുന്നു. ഇവ മദ്ധ്യേഷ്യയിലും പൂർവഘട്ടത്തിലും പ്രജനനം നടത്തുന്നു. വയനാട്, നീലഗിരി എന്നിവിടങ്ങളിൽ കാണുന്നവ കൂടുതൽ കറുത്തവയാണ്. ഇവ ഹ്രസ്വദൂര ദേശാടകരാണ്. തിരുവിതാംകൂർ മേഖലയിലെ പക്ഷികൾക്ക് ഉരുണ്ട നിറം കൂടുതലാണ്.

## പ്രജനനം
കേരളത്തിലെ കരിംകിളികൾ ഫെബ്രുവരി മുതൽ നവംബർ വരെ പ്രജനനം നടത്തുന്നു. പുല്ലും വേരുകളും പായലും ഉപയോഗിച്ചാണ് കൂട് ഉണ്ടാക്കുന്നത്.

## ദേശാടനം
തണുപ്പുകാലത്ത് തീറ്റ കിട്ടുന്നുണ്ടെങ്കിൽ അവ സ്ഥലം വിട്ടു പോകുകയില്ല. എന്നാൽ തീറ്റ കുറവായാൽ ചെറിയ കൂട്ടങ്ങളായി ദേശാടനം നടത്തും.

 
കരിംകിളി സ്വീഡന്റെ ദേശീയ പക്ഷിയാണ്. 

## അവലംബം
വലേറി കുബസോവ്

**വലേറി നിക്കൊലായേവിച്ച് കുബാസോവ്** (; 1935 ജനുവരി 7 - 2014 ഫെബ്രുവരി 19) ഒരു സോവിയറ്റ് കോസ്മോനട്ട് ആയിരുന്നു. സോയൂസ് പ്രോഗ്രാമിൽ ഫ്ലൈറ്റ് എഞ്ചിനീയർ ആയി രണ്ടു പ്രാവശ്യം പങ്കെടുത്ത അദ്ദേഹം, സോയൂസ് 6, സോയൂസ് 19 (അപ്പോളൊ-സോയൂസ് മിഷൻ)ഇന്റെർകോസ്മോസ് പദ്ധതിയിൽ സോയൂസ് 36 ന്റെ കമാൻഡറും ആയിരുന്നു. ബഹിരാകാശത്ത് ആദ്യമായി ജ്യോർജി ഷോനിനുമായിച്ചേർന്ന് വെൽഡിങ് പരീക്ഷണം നടത്തിയത് കുബാസോവ് ആയിരുന്നു.

മിർ ബഹിരാകാശ നിലയത്തിന്റെ രൂപീകരണത്തിലും അദ്ദേഹം പങ്കെടുത്തു.1993ൽ സോവിയറ്റ് ബഹിരാകാശ പദ്ധതികളിൽനിന്നും വിരമിച്ചു.

## മരണം
2014 ഫെബ്രുവരി 19നു മോസ്കോയിൽ അദ്ദേഹം അന്തരിച്ചു.

## അവാർഡുകൾ
*സോവിയറ്റ് ഹീറോ
*ഓർഡേർസ് ഓഫ് ലെനിൻ
*സിയോകൊവ്സ്കി ഗോൾഡ് മെഡൽ
*യൂറി ഗഗാറിൻ ഗോൾഡ് മെഡൽ
## റഫറൻസ്
*http://www.britannica.com/EBchecked/topic/1512125/Valery-Kubasov
*http://www.space.com/24751-cosmonaut-valery-kubasov-obituary.html
സി. ജി. രാമചന്ദ്രൻ നായർ

1932 ഒക്റ്റോബർ 29 നു ആലുവയിലെ കുറ്റിപ്പുഴയിൽ ജനിച്ചു.എം. എസ്. സി ഒന്നാം റാങ്കോടെ പാസ്സായി.തുടർന്ന് ബാംഗളുറുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസസിൽ നിന്നും സ്വർണ്ണമെഡലോടെ പി. എച്ച്. ഡി നേടി.ജർമനിയിലും ബ്രിട്ടനിലും ഉപരി പഠനം നടത്തി. 

## ഇന്ത്യയിൽ അദ്ദേഹം വഹിച്ച സ്ഥാനങ്ങൾ
*കേരള സർവകലാശാലയിലെ രസതന്ത്രവിഭാഗം പ്രൊഫസ്സറും തലവനും.
*കേരള സർവകലാശാല ഡീനും ഫാക്കൽട്ടി ഓഫ് സയൻസും
*സംസ്ഥാന ശാസ്ത്ര സങ്കേതിക പരിസ്ഥിതി കമ്മിറ്റിയുടെ ചെയർമാൻ
*കേരള ഗവൺമെന്റിന്റെ എൻസൈക്ലോപ്പീഡിയ ഇൻസ്റ്റിട്യൂട്ടിന്റെ ഡയറൿടർ
*തിരുവനന്തപുരത്തെ വിക്രം സാരാഭായ് സ്പെയ്സ് സെന്ററിന്റെ വിസിറ്റിങ് കൺസൽറ്റ്ന്റ്.
*ഫൂച്ചർ സ്റ്റഡീസ് ഡിപ്പാർട്ടുമെന്റിന്റെ ഓണററി ഗസ്റ്റ് പ്രൊഫസ്സർ.
## സാഹിത്യ സംഭാവനകൾ
*മലയാളം, ഇംഗ്ലിഷ്, ഫ്രെഞ്ച് ജെർമൻ എന്നീ ഭാഷകളിൽ എഴുതാറുണ്ട്.
*മലയാളത്തിൽ 24 പുസ്തകങ്ങൾ,ഇംഗ്ലിഷിൽ 5 പുസ്തകങ്ങൾ പ്രസിദ്ധീകരിച്ചു.
*150ൽ പരം ഗവേഷണ പ്രബന്ധങ്ങൾ ഇതിനകം പ്രസിദ്ധീകരിച്ചുകഴിഞ്ഞു.
*മലയാളത്തിൽ 200ലധികം ജനകീയശസശാസ്ത്രലേഖനങ്ങൾ എഴുതിയിട്ടുണ്ട്.
*റേഡിയോയിലും ടെലിവിഷനിലും അനേകം പ്രഭാഷണങ്ങൾ നടത്തിയിട്ടുണ്ട്.
*വ്യക്തിത്വ വികസനം ശാസ്ത്രം, തത്ത്വശാസ്ത്രം സാങ്കേതികവിദ്യ ശാസ്ത്രസാഹിത്യം എന്നിവയിൽ പ്രഭാഴണം നടത്തുന്നു.
## പുരസ്കാരങ്ങൾ
*സ്വദേശി ശാസ്ത്ര പുരസ്‌കാരം  

## ചില പുസ്തകങ്ങൾ
*ഇരുപതാം നൂറ്റാണ്ടിലെ ശാസ്ത്രജ്ഞന്മാർ (ഡി. സി. ബൂക്സ് കോട്ടയം)
*രസതന്ത്രം-ജീവിതവും ഭാവിയും (കേരള ശാസ്ത്ര സാഹിത്യ പരിഷത്ത്)
*നീൽസ് ബോർ: സമാധാന പ്രേമിയായ അണുശാസ്ത്രജ്ഞൻ  
*മഹത്തായ കണ്ടുപിടിത്തങ്ങൾ
*ആൽബർട്ട് ഐൻസ്റ്റീൻ
*ശാസ്ത്രഭാവനയുടെ വിസ്മയപ്രപഞ്ചം

## അവലംബം

*http://www.amazon.com/s?ie=UTF8&field-author=Prof.%20Dr.%20C.G.Ramachandran%20Nair&page=1&rh=n%3A283155%2Cp_27%3AProf.%20Dr.%20C.G.Ramachandran%20Nair
*http://www.goodreads.com/author/show/6515571.C_G_Ramachandran_Nair
പ്ലേറ്റ്‌ലെറ്റ്

**പ്ലേറ്റ്‌ലെറ്റുകൾ** അല്ലെങ്കിൽ **ത്രോംബോസൈറ്റുകൾ**, രക്തത്തിലെ ചെറുതും നിറമില്ലാത്തതുമായ കോശ ശകലങ്ങളാണ്, അത് രക്തം കട്ടപിടിക്കുന്നതിനും അതുവഴി രക്തസ്രാവം തടയുന്നതിനും സഹായിക്കുന്നു. അസ്ഥിമജ്ജയിലാണ് പ്ലേറ്റ്ലെറ്റുകൾ നിർമ്മിക്കുന്നത്. ആരോഗ്യമുള്ള ശരീരത്തിലെ രക്തത്തിൽ ഏകദേശം 1,50,000 മുതൽ 4,50,000വരെ പ്ലേറ്റ്‌ലെറ്റുകൾ അടങ്ങിയിട്ടുണ്ട്. മെഗാകാരിയോസൈറ്റുകൾ എന്ന കോശങ്ങളിൽ നിന്നാണ് പ്ലേറ്റ്‌ലെറ്റുകൾ ഉണ്ടാവുന്നത്.

## രോഗങ്ങൾ
*രക്തസ്രാവം-പ്ലേറ്റ്‌ലെറ്റുകളുടെ എണ്ണം കുറഞ്ഞാൽ രക്തം കട്ട പിടിക്കാതിരിക്കുകയും രക്തസ്രാവം ഉണ്ടാകുകയും ചെയ്യും.

*ഹ്യദയാഘാതം-പ്ലേറ്റ്‌ലെറ്റുകൾ അമിതമായി ഹ്യദയധമനികളിൽ അടിഞ്ഞുചേർന്നാൽ ഹ്യദയ പേശികൾക്ക് ഓക്സിജൻ ലഭിക്കാതെ ഹ്യദയാഘാതം സംഭവിക്കാം.

*പക്ഷാഘാതം

### വൈകല്യങ്ങളുടെ അടയാളങ്ങളും ലക്ഷണങ്ങളും

പ്ലേറ്റ്‌ലെറ്റ് തകരാറുകൾ കാരണം സ്വയമേവയുള്ളതും അമിതമായതുമായ രക്തസ്രാവം സംഭവിക്കാം. പ്ലേറ്റ്‌ലെറ്റുകളുടെ കുറവ്, പ്രവർത്തനരഹിതമായ പ്ലേറ്റ്‌ലെറ്റുകൾ അല്ലെങ്കിൽ പ്ലേറ്റ്‌ലെറ്റുകളുടെ അമിതമായ (1.0 മില്ല്യൺ/മൈക്രോലിറ്റർ) എണ്ണം എന്നിവ കാരണം ഈ രക്തസ്രാവം ഉണ്ടാകാം (അധിക സംഖ്യകൾ സീക്വസ്‌ട്രേഷൻ കാരണം ആപേക്ഷിക വോൺ വില്ലെബ്രാൻഡ് ഫാക്ടർ ഡിഫിഷ്യൻസി ഉണ്ടാക്കുന്നു).

## മരുന്നുകൾ
ആസ്പിരിൻ- പ്ലേറ്റ്ലറ്റ് അടിഞ്ഞു കൂടുന്നത് തടയുന്നു.
ക്ലോപിഡോഗ്രൽ - പ്ലേറ്റ്ലറ്റ് അടിഞ്ഞു കൂടുന്നത് തടയുന്നു.

## മറ്റ് മൃഗങ്ങൾ
പ്ലേറ്റ്‌ലെറ്റുകൾക്ക് പകരം, സസ്തനികളല്ലാത്ത കശേരുക്കൾക്ക് ന്യൂക്ലിയേറ്റഡ് ത്രോംബോസൈറ്റുകളാണ് ഉള്ളത്, അവ രൂപശാസ്ത്രത്തിൽ ബി ലിംഫോസൈറ്റുകളോട് സാമ്യമുള്ളതാണ്.  ത്രോംബിനോടുള്ള പ്രതികരണമായി അവ അഗ്രിഗേറ്റ് ചെയ്യുന്നുവെങ്കിലും പ്ലേറ്റ്‌ലെറ്റുകൾ ചെയ്യുന്നതുപോലെ അവ എഡിപി, സെറോടോണിൻ, അഡ്രിനാലിൻ എന്നിവയുമായി ചേരുന്നില്ല.

## അവലംബം


വർഗ്ഗം:കോശജീവശാസ്ത്രം
ഗയ് ഫോക്സ് മുഖം‌മൂടി

1605ൽ ബ്രിട്ടീഷ് രാജാവായിരുന്ന ജെയിംസ് ഒന്നാമൻ രാജാവിനെ അട്ടിമറിക്കാൻ നടന്ന വെടിമരുന്ന് ഗൂഢാലോചനയിലെ പ്രധാനിയായിരുന്ന ഗയ് ഫോക്സിനെ ചിത്രീകരിക്കാനുപയോഗിക്കുന്ന രൂപമാണ് **ഗയ് ഫോക്സ് മുഖം‌മൂടി**. ഡേവിഡ് ലോയ്ഡ്ന്റെ പ്രശസ്തമായ ഗ്രാഫിക് നോവൽ വി ഫോർ വെൻഡെറ്റയിലെ അരാജകവാദിയായ മുഖം മൂടിയണിഞ്ഞ നായകൻ   ഗയ് ഫോക്സ് മുഖം‌മൂടിക്ക് പുതിയ ഭാഷ്യവും രൂപവും നൽകി.

## അവലംബം

വർഗ്ഗം:മീമുകൾ
കൊതുകുവിഴുങ്ങി മത്സ്യം

പാശ്ചാത്യ **കൊതുകുവിഴുങ്ങി മത്സ്യം** (Gambusia affinis) പൊയ്‌സിലിടെ എന്ന കുടുംബത്തിൽ പെട്ട ശുദ്ധജല മത്സ്യം ആണ്. താരതമ്യേന വലിപ്പം കുറവായ 
കൊതുകുവിഴുങ്ങി മത്സ്യങ്ങളുടെ പരമാവധി നീളം ഏഴു സെന്റിമീറ്റർ ആയിരിക്കും. ശരീര വലിപ്പത്തേക്കാൾ കൂടിയ അളവ് കൊതുകു ലാർവകളെ പിടിച്ചു തിന്നുന്നതിനാലാണ് ഇവ കൊതുകുവിഴുങ്ങി എന്നറിയപ്പെടുന്നത്. കൊതുകു നിവാരണത്തിനായി ലോകത്തിന്റെ വിവിധ ഭാഗങ്ങളിൽ ഇവയെ ഉപയോഗിച്ചു വരുന്നു.

കൊതുകുകളുടെ ലാർവ മാത്രമല്ലാതെ, വിവിധ മത്സ്യയിനങ്ങളുടെ മുട്ടകളും തിന്നു നശിപ്പിക്കുന്നതിനാൽ കൊതുകുവിഴുങ്ങി മത്സ്യങ്ങൾ ജലജീവികൾക്ക് 
ഭീഷണിയുയർ്ത്തുന്നതായി കണ്ടിട്ടുണ്ട്.

2014 ഫെബ്രുവരി 24-ാം തിയതി, തമിഴ്‌നാട് മുഖ്യമന്ത്രി ജെ. ജയലളിതയുടെ 66-ാം ജന്മദിനത്തോടനുബന്ധിച്ച് നടപ്പിലാക്കിയ 66 പദ്ധതികളുടെ ഭാഗമായി, 660 കുളങ്ങളിൽ കൊതുകു നിവാരണത്തിനായി കൊതുകുവിഴുങ്ങി മത്സ്യങ്ങളെ ചെന്നൈ കോർപ്പറേഷന്റെ ആഭിമുഖ്യത്തിൽ 
ഇറക്കിവിടുകയുണ്ടായി. 

## ജൈവാധിനിവേശം
മറ്റ് മത്സ്യങ്ങളുടെ മുട്ടയും കുഞ്ഞുങ്ങളെയും തിന്നുന്ന സ്വഭാവം ഉള്ളത് കൊണ്ട് തദ്ദേശീയ മത്സ്യങ്ങൾക്ക് ഇവ വൻ ഭീഷണി ആണ്. 

## അവലംബം

## പുറം കണ്ണികൾ
# 

വർഗ്ഗം:മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:അധിനിവേശജന്തുക്കൾ
വർഗ്ഗം:ഗാംബൂസിയ
ഖരോഷ്ഠി

പൊ.യു.മു. 3-ആം ശതകത്തിൽ ഭാരതത്തിന്റെ പശ്ചിമോത്തരഭാഗത്തു വ്യവഹാരത്തിലിരുന്ന ലിപിയാണ് **ഖരോഷ്ഠി**. അക്കാലത്തു ബ്രാഹ്മിയായിരുന്നു പ്രധാന ലിപിയെങ്കിലും ഖരോഷ്ഠിയും പ്രചാരത്തിലെത്തിയിരുന്നു. അശോകന്റെ കാലത്തെ സ്തൂപലിഖിതങ്ങൾ ഖരോഷ്ഠി ലിപിയിലും കണ്ടുകിട്ടിയിട്ടുണ്ട്. സെമിറ്റിക്-അരമായിക് ലിപികളോടാണ് ഇതിനു സാദൃശ്യം.

## പേരിന്റെ ഉത്ഭവം
ഖരത്തിന്റെ (കഴുതയുടെ) തുകലിൽ എഴുതിപ്പോന്നിരുന്നതിനാൽ ആദ്യകാലത്ത് ഇതിന് 'ഖരപൃഷ്ഠി' എന്നായിരുന്നു പേർ. കാലാന്തരത്തിൽ 'ഖരപൃഷ്ഠി', 'ഖരോഷ്ഠി' ആയിത്തീർന്നു. 

ഖരോഷ്ഠൻ എന്ന ഒരു ഭാഷാപണ്ഡിതനാണ് ഈ ലിപിരൂപം കണ്ടുപിടിച്ചതെന്നും അതുകൊണ്ടാണ് ഇതിന് ഈ പേരു ലഭിച്ചതെന്നും ചിലർ കരുതുന്നു. 

പേർഷ്യയിലെ ഔദ്യോഗിക ലിപി ആയിരുന്ന ഖരോഷ്ഠി ഇന്ത്യയുടെ വടക്കു പടിഞ്ഞാറൻ ഭാഗങ്ങളിൽ പ്രചാരത്തിൽ വന്നത് പേർഷ്യൻ 
ആക്രമണങ്ങളുടെ ഫലമായിരുന്നു. പേർഷ്യയിൽ നിന്നും വന്ന കൊത്തുപണിക്കാരും ശിൽപികളും ആയിരുന്നു മൗര്യ ഭരണകാലത്ത് സ്തംഭങ്ങളും സ്തൂപങ്ങളും നിർമ്മിച്ചത് എന്നും അഭിപ്രായമുണ്ട്. 

## അക്ഷരമാല

## പ്രത്യേകതകൾ
ആദ്യകാലത്ത് ഈ ലിപിമാലയിലെ അക്ഷരങ്ങൾക്ക് ഹ്രസ്വദീർഘ ഭേദമില്ലായിരുന്നു. വ്യവഹാര സൗകര്യത്തിനുവേണ്ടി പില്ക്കാലത്തു പലരും ഹ്രസ്വദീർഘ നിയമങ്ങൾ കൂട്ടിച്ചേർത്തു. എല്ലാവിധത്തിലുമുള്ള ശബ്ദപ്രകാശനത്തിനുതകുന്ന കൂട്ടക്ഷരങ്ങൾ ഇതിലില്ലായിരുന്നു. ഖരോഷ്ഠി ലിപിയുടെ മാതൃകയായി ഏതാനും ശിലാലേഖനങ്ങൾ മാത്രമെ ലഭിച്ചിട്ടുള്ളു.

## അവലംബങ്ങൾ

വർഗ്ഗം:ലിപികൾ
പാൻസ്പെർമിയ

ഉൽക്കകൾ, ഛിന്നഗ്രഹങ്ങൾ, ധൂമകേതുക്കൾ, ഗ്രഹശകലങ്ങൾ എന്നിവയിലൂടെയാണ് ജീവൻ പ്രപഞ്ചത്തിലെങ്ങും വ്യാപിച്ചത് എന്ന് അവകാശപ്പെടുന്ന പരികല്പന.

ബഹിരാകാശത്ത് ഉടലെടുക്കുന്ന ജീവകണങ്ങൾ അവിടെ നിന്ന് രക്ഷപ്പെട്ട് ബഹിരാകാശ ധൂളീപടലങ്ങളിൽ കൂടി കാലങ്ങളോളം സഞ്ചരിച്ച് മറ്റു ഗ്രഹങ്ങളിലോ പ്രദേശങ്ങളിലോ എത്തിച്ചേരുന്നു. അവിടങ്ങളിലെ അനുകൂല പരിതഃസ്ഥിതി ഉപയോഗപ്പെടുത്തി അവ പരിണാമത്തിനു വിധേയമായി കൂടുതൽ സങ്കീർണ്ണ ഘടനയിലുള്ള ജീവരൂപങ്ങളായി മാറുന്നു എന്നാണ് ഈ പരികല്പന മുന്നോട്ടു വെയ്ക്കുന്ന വാദം. അതായത് പാൻസ്പെർമിയ ജീവൻ എങ്ങനെ ഉണ്ടായി എന്നു വിശദീകരിക്കുന്നില്ല. പകരം അത് എങ്ങനെയാണ് വിതരണം ചെയ്യപ്പെട്ടത് എന്നാണ് പറയുന്നത്.

## ചരിത്രം
പാൻസ്പെർമിയ എന്ന പദം ആദ്യമായി ഉപയോഗിച്ചത് ബി.സി. അഞ്ചാം നൂറ്റാണ്ടിൽ ജീവിച്ചിരുന്ന ഗ്രീക്ക് അനക്സഗോറസ് എന്ന തത്ത്വചിന്തകനായിരുന്നു. പിന്നീട് ഇത് കൂടുതൽ ശാസ്ത്രീയമായി വികസിപ്പിച്ചത് ജോൺസ് ജേക്കബ് ബെർസീലിയസ് (1834) ഹെർമ്മൻ ഇ. റിച്ചർ (1865) കെൽവിൻ (1871) ഹെർമൻ വോൺ ഹെൽമോൾട്സ് (1879) എന്നിവരായിരുന്നു. ഈ പരികല്പന കൂടുതൽ വിശദാംശങ്ങളോടു കൂടി ഇന്നത്തെ രീതിയിൽ വികസിപ്പെച്ചെടുത്തത് സ്വീഡിഷ് രസതന്ത്രജ്ഞനായ സ്വാന്തെ അറീനിയസ് (1903) ആണ്.

സർ ഫ്രെഡ് ഹോയ്‌ൽ (1915-2001) ചന്ദ്ര വിക്രമസിംഗെ (ജ.1939) എന്നീ ശാസ്ത്രജ്ഞർ ഈ സിദ്ധാന്തത്തെ സാധൂകരിക്കുന്നതിനുള്ള കൂടുതൽ തെളിവുകൾ കണ്ടെത്തി. നക്ഷത്രാന്തരീയ പടലങ്ങളിൽ ജൈവപദാർത്ഥങ്ങൾ ധാരാളം കണ്ടേക്കാമെന്ന ഒരു പരികല്പന 1974ൽ ഇവർ മുന്നോട്ടു വെച്ചു. പിന്നീട് വിക്രമസിംഗെ ഇതിന് കൂടുതൽ തെളിവുകൾ നൽകുകയും ചെയ്തു. ഹോയലും വിക്രമസിംഗെയും ഇപ്പോഴും ഇത്തരം ജൈവപദാർത്ഥങ്ങൾ ഭൂമിയിൽ പ്രവേശിച്ചു കൊണ്ടിരിക്കുന്നു എന്ന അഭിപ്രായക്കാരാണ്. വൻതോതിലുണ്ടാവുന്ന പകർച്ചവ്യാധികൾ, പുതിയ രോഗങ്ങൾ, വലിയതോതിലുള്ള ജനിതകമാറ്റങ്ങൾ ഉണ്ടാകുന്നതിനുള്ള കാരണം എന്നിവ ഇങ്ങനെ പുതുതായി ഭൂമിയിലേക്കു വരുന്ന ജൈവഘടകങ്ങളാണ് എന്നാണവരുടെ അഭിപ്രായം.

ഭൗമേതരജീവികളെ കണ്ടെത്തുന്നതിൽ പാൻസ്പെർമിയ സിദ്ധാന്തമായിരിക്കും മനുഷ്യനെ സഹായിക്കാനെത്തുക എന്ന് പ്രസിദ്ധ ഭൗതികശാസ്ത്രജ്ഞനായ സ്റ്റീഫൻ ഹോക്കിങ് 2009ൽ അഭിപ്രായപ്പെടുകയുണ്ടായി.

## അവലംബം
ഇന്ത്യൻ പൊതു തിരഞ്ഞെടുപ്പ് പ്രചാരണം (2014)

പതിനഞ്ചാം ലോകസഭയുടെ കാലാവധി 2014 മേയ് 31-ന് അവസാനിക്കും. 16-ആം ലോകസഭാ തിരഞ്ഞെടുപ്പിനായി  ഇന്ത്യയിലെ വിവിധ രാഷ്ട്രീയ കക്ഷികൾ മാസങ്ങൾക്കുമുമ്പേ പ്രചാരണ പരിപാടികൾ ആരംഭിച്ചു.

## വിഷയങ്ങൾ
തെലങ്കാന രൂപീകരണം, വഷളായ ഇന്ത്യയുടെ സാമ്പത്തിക നില  നരേന്ദ്ര മോദിയുടെ ദേശീയ രാഷ്ട്രീയത്തിലേയ്ക്കുള്ള വരവ്, ആം ആദ്മി പാർട്ടിയുടെ സ്ഥാപനം എന്നിവയൊക്കെ പൊതു തിരഞ്ഞെടുപ്പിനു മുൻപായി ഉയർന്നുവന്ന വിഷയങ്ങളാണ്.

## രാഷ്ട്രീയ കക്ഷികളും മുന്നണികളും

### നാഷണൽ ഡെമോക്രാറ്റിക് അലയൻസ്

### യുനൈറ്റഡ് പ്രോഗ്രസ്സീവ് അലയൻസ്

### മൂന്നാം മുന്നണി

### മറ്റുള്ളവർ

## അഭിപ്രായ സർവേകൾ

ആദ്യ ഘട്ട അഭിപ്രായ സർവ്വേകളിൽ കൂടുതൽ പിന്തുണയുള്ള പ്രധാനമന്ത്രി സ്ഥാനാർത്ഥി മോഡിയും ബി.ജെ.പി. കോൺഗ്രസ്സ് ഇതര നേതാക്കളിൽ മമത ബാനർജ്ജിയുമാണ്.

The eight largest metropolises in India are considered important because they constitute 31 seats, larget than some regions altogether. In the previous election, the INC-led UPA won 24 of these seats, but the UPA is trailing in these areas.
http://www.indiaspend.com/special-reports/why-indias-big-cities-are-important-for-elections-2014


## അവലംബം

## പുറത്തേയ്ക്കുള്ള കണ്ണികൾ
*Election Commission of India website 

## അവലംബം

വർഗ്ഗം:2014-ലെ ഇന്ത്യയിലെ തെരഞ്ഞെടുപ്പുകൾ
ചെമ്പുവയറൻ ചോലക്കിളി

**ചെമ്പുവയറൻ ചോലക്കിളി** അഥവാ വടക്കൻ സന്ധ്യക്കിളിക്ക്  ഇംഗ്ലീഷിൽ ഒരുപാട് പേരുകളുണ്ട്.  Nilgiri Blue Robin, Nilgiri Shortwing,  Rufous-bellied Shortwing എന്നൊക്കെയാണവ. ശാസ്ത്രീയ നാമം *Sholicola major* എന്നാണ്. തെക്കേ ഇന്ത്യയിൽ പാലക്കാട് ചുരത്തിന്റെ വടക്ക്ചോലക്കാടുകളിൽ ആണ് ഇവയെ കാണുന്നത്. അടിക്കാടുകളിലാണിവ ഇര തേടുന്നത്. 
## വിവരണം

നീളമുള്ള കാലുകളും ചെറിയ വാലും ചിറകുമാണ് ഇവയ്ക്കുള്ളത്. 
ഇവയുടെ കഴുത്ത്, മുകൾഭാഗം, നെഞ്ച് എന്നിവ കടുത്ത നീല നിറമാണ്. വയറിന്റെ നടുഭാഗം മങ്ങിയ വെള്ള നിറമാണ്. 

## വിതരണം
തെക്കേ ഇന്ത്യയില് 1200മീ. കൂടുതൽ ഉയരമുള്ള  ചോലക്കാടുകളിലെ ഇവയെ കാണുന്നുള്ളു.

ഇവയെ നീലഗിരി, ബ്രഹ്മഗിരി, ബബബുതൻ കുന്നുകൾ എന്നിവിടങ്ങിളാണ് കാണുന്നത്. 
## പ്രജനനം
ഏപ്രിൽ മുതല് ജൂൺ വരെയുള്ള കാലത്ത് ചാരനിറം കലർന്ന പച്ച നിറത്തിൽ തവിട്ട് അടയാളങ്ങളുള്ള രണ്ട് മുട്ടകൾ ഇടുന്നു. മരപ്പൊത്തിലൊ തറയിലൊ പായലുകളും നാരുവേരുകളും കൊണ്ടാണ് കൂട് ഉണ്ടാക്കുന്നത്. 16-17 ദിവസം വേണം മുട്ട വിരിയാന്. ക്ക്പൂവനും പിടയും ചേർന്ന് അടയിരിക്കലും കുഞ്ഞുങ്ങൾക്ക് തീറ്റകൊടുക്കലും ചെയ്യുന്നു.

## അവലംബം

## പുറത്തേക്കുള്ള കണ്ണികൾ

* Photographs 
* Videos and call recordings 

വർഗ്ഗം:ഇന്ത്യയിലെ പക്ഷികൾ
നിലത്തൻ

ഇംഗ്ലീഷിൽ  **Indian Blue Robin** എന്ന **നിലത്തൻ**  തെക്കേ ഏഷ്യ കാണുന്ന ഒരു പക്ഷിയാണ്. ശാസ്ത്രീയ നാമം *Luscinia brunnea* എന്നാണ്. ഇവയെ  **Indian Blue Chat** എന്നും മുമ്പ് വിളിച്ചിരുന്നു. ഇതൊരു ദേശാടാന പക്ഷിയാണ്. 
## വിതരണം
ഹിമാലയം, ഇന്ത്യ, മ്യാന്മാറ് എന്നിവിടങ്ങളിലെ കാടുകളിലും തണുപ്പുകാലത്ത് പശ്ചിമഘട്ടം, ശ്രീലങ്ക എന്നിവിടുത്തെ കാടുകളിലും പ്രജനനം നടത്തും. 
## വിവരണം

15 സെ.മീ ആണ് നീളം. പൂവന് നീല മുകൾഭാഗവും ചെമ്പിച്ച അടിവശവും ഉണ്ട്. അടിവയറും വാലിന്റെ അടിവശവും വെള്ളയാണ്. 

ആഗസ്റ്റിൽ തെക്കോട്ടുള്ള ദേശാടാനം തുടങ്ങും. ഈ കാലത്ത് ഇന്ത്യ മുഴുവൻ ഇവയെ കാണാം.തണുപ്പുകാലത്ത് ഇവയെ തെക്കേ ഇന്ത്യയിലെ കാടുകളിൽ കാണുന്നു.

## അവലംബം

## പുറത്തേക്കുള്ള കണ്ണികൾ

*Images
ഷാമക്കിളി

ഷാമക്കിളി മസ്സികാപിഡേ കുടുംബത്തിലെ ഒരു പാസറൈൻ പക്ഷിയാണ്. ഷാമക്കിളിയുടെ  ആംഗലനാമം  **White-rumped Shama** എന്നും ശാസ്ത്രീയ നാമം *Copsychus malabaricus* എന്നുമാണ്. തെക്കുകിഴക്കേ ഏഷ്യയിലും ഇന്ത്യൻ ഉപഭൂഖണ്ഡത്തിലും നല്ല പച്ചപ്പുള്ള സ്ഥലങ്ങളിൽ ഇവയെ കാണാം.  

## വിവരണം

23-28 സെ.മീ നീളവും 28-34 ഗ്രാം തൂക്കവും ഉണ്ടാവും. പൂവന് തിളാങ്ങുന്ന കറുപ്പാണ്. തവിട്ടു നിറത്തിലുള്ള വയർ . അരപ്പട്ടയും ചിറകിന്റെ മുകളിലും വെള്ള നിറം ചാരനിറ കലർന്ന തവിട്ടു നിറത്തിലുള്ള പിട, പൂവനേക്കാൾ ചെറുതാണ്. കറുത്ത കൊക്കും പിങ്കു കാലുകളും ഇവയ്ക്കുണ്ട്. 

## പ്രജനനം
പ്രജനന കാലത്ത് ഇണകൾക്ക് 0.9 ഹെക്ടര് അധികാരപരിധിയുണ്ട്. പ്രജനനശേഷം പൂവനു പിടക്കും വേറെ അധികാര പരിധികളാണ് ഉള്ളത്. 
ഇവ 4-5 മുട്ടകളിടും.  മുട്ടകൾക്ക് 18X23 മി.മീ. വലിപ്പമുണ്ട്.
പിടയാണ് കൂട് ഉണ്ടാക്കുന്നത്. പിട കൂടുണ്ടാക്കുമ്പോൾ പൂവൻ കാവൽ നിൽക്കും. 
കൂട് ഉണ്ടാക്കുന്നത് വേരുകൾ , ഇലകൾ , തണ്ടുകൾ എന്നിവ കൊണ്ടാണ്. 12-15 ദിവസംകൊണ്ട് മുട്ട വിരിയും. ഇണകൾ കുഞ്ഞുങ്ങളെ തീറ്റും.

## തീറ്റ
കാട്ടിൽ അവ പ്രാണികളെ ഭക്ഷിക്കുന്നു, പക്ഷേ തടവിൽ കഴിയുമ്പോൾ മുട്ടയുടെ മഞ്ഞക്കരു, പച്ചമാംസം എന്നിവയ്‌ക്കൊപ്പം വേവിച്ചതും ഉണങ്ങിയതുമായ പയർവർഗ്ഗങ്ങൾ ഇവയ്ക്ക് നൽകാം.

## വിതരണം

തെക്ക്, തെക്കുകിഴക്കൻ ഏഷ്യയിലെ കുറ്റിച്ചെടികളിലും ദ്വിതീയ വനങ്ങളിലും ഇവ തദ്ദേശീയമായി കാണപ്പെടുന്നു. എന്നാൽ 1931 ന്റെ തുടക്കത്തിൽ മലേഷ്യയിൽ നിന്ന് (അലക്സാണ്ടർ ഇസെൻ‌ബെർഗർ എഴുതിയത്) ഹവായിയിലെ കൗയിയിലും 1940 ൽ (ഹുയി മനു സൊസൈറ്റി എഴുതിയത്) ഒവാഹുവിലും ഇവയെ പരിചയപ്പെടുത്തി. ഒരു കൂട്ടിൽ പക്ഷി എന്ന നിലയിൽ ഇവയുടെ ജനപ്രീതി പല രക്ഷപ്പെട്ട പക്ഷികളെയും സ്വയം സ്ഥാപിക്കാൻ കാരണമായി. തായ്‌വാനിൽ ഇവയെ പരിചയപ്പെടുത്തിയിട്ടുണ്ട്. അവിടെ അവയെ ഒരു അധിനിവേശ ഇനമായി കണക്കാക്കുന്നു. തദ്ദേശീയ പ്രാണികളെ ഭക്ഷിക്കുകയും തദ്ദേശീയ പക്ഷി ഇനങ്ങളോട് ആക്രമണം കാണിക്കുകയും ചെയ്യുന്നു. ഏഷ്യയിൽ, ഇവയുടെ ആവാസ വ്യവസ്ഥ ഇടതൂർന്ന അടിക്കാടുകളാണ്, പ്രത്യേകിച്ച് മുളങ്കാടുകളിൽ. ഹവായിയിൽ, താഴ്‌വര വനങ്ങളിലോ തെക്കൻ കൂലൗസിന്റെ വരമ്പുകളിലോ ഇവ സാധാരണമാണ്, കൂടാതെ താഴ്ന്ന പ്രദേശങ്ങളിലെ വിശാലമായ ഇലകളുള്ള വനങ്ങളിലെ അടിക്കാടുകളിലോ താഴ്ന്ന മരങ്ങളിലോ കൂടുകൂട്ടാൻ പ്രവണത കാണിക്കുന്നു.

## അവലംബം

## പുറത്തേക്കുള്ള കണ്ണികൾ

* Honolulu Zoo- Information on the White-rumped Shama 
* White-rumped Shama videos, photos & sounds  on the Internet Bird Collection
* Male shama songs and mimic of sounds
* Shama song
*  Oriental Bird Images: ''White-rumped Shama''   Selected images

വർഗ്ഗം:Copsychus
വർഗ്ഗം:നേപ്പാളിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വിറവാലൻ കുരുവി

വിറവാലൻ കുരുവിയ്ക്ക്  ആംഗലത്തില് **Black Redstart** എന്നാണ് പേര്. ശാസ്ത്രീയ നാമം *Phoenicurus ochruros* എന്നാണ്.  കുറേ ഉപവിഭാഗങ്ങളും ഉണ്ട്. 

## വിവരണം
ഇവയ്ക്ക് 13-14 സെ.മീ നീളവും 12–20 ഗ്രം തൂക്കവും വരും. കടുത്ത ചാര നിറം മുതൽ കറുപ്പു വരെയുള്ള മേൽഭാഗവും കറുത്ത നെഞ്ചും അരപ്പട്ടയും വാലും ഓറഞ്ചു കലർന്ന ചുവപ്പ് നിറം. ചിറകുകൾ കറുപ്പു കലർന്ന ചാരനിറം. വാലിന്റെ നടുവിലെ രണ്ടു തൂവലുകൾ കരിംചുവപ്പു നിറം. വയറും ചിറകിന്റെ അടിവശവും കറുപ്പു കലർന്ന ചാരനിറം. 
## വിതരണം
തെക്കേ - മദ്ധ്യയൂറോപ്പ്, ഏഷ്യ, വടക്കു പടിഞ്ഞാറ് ആഫ്രിക്ക, ഗ്രേറ്റ് ബ്രിട്ടൻ, അയർ‌ലൻറ്, മൊറോക്കൊ, ചൈനയുടെ കിഴക്കു തൊട്ട് മദ്ധ്യം വരെ ഇവയെ കാണാം. തണുപ്പുകാലത്ത് പടിഞ്ഞാറൻ യൂറോപ്പ്, ഏഷ്യ, വടക്കേ ആഫ്രിക്ക എന്നിവിടങ്ങളിലേക്ക് ദേശാടനം നടത്തും.

## അവലംബം

## പുറത്തേക്കുള്ള കണ്ണികൾ

*Black Redstart videos, photos & sounds  on the Internet Bird Collection
*Ageing and sexing (PDF; 3.7 MB) by Javier Blasco-Zumeta & Gerd-Michael Heinze

## ചിത്രശാല

Image:Black Redstart (Phoenicurus ochruros)- Female at Jayanti, Duars, WB W Picture 468.jpg|പിട,  ബുക്സ ടൈഗർ റിസർ‌വ്
Image:Black Redstart (Phoenicurus ochruros) at Sindhrot near Vadodara, Gujrat Pix 119.jpg|പൂവന് വഡോദരയിൽ
File:Black Redstart from the Crossley ID Guide Britain and Ireland.jpg|ID composite


വർഗ്ഗം:കേരളത്തിലെ പക്ഷികൾ
ചുറ്റീന്തൽക്കിളി

കുറ്റിക്കാടുകളിലും പുൽമേടുകളിലും കാണുന്ന ഒരിനം പക്ഷിയാണ് **ചുറ്റീന്തൽക്കിളി**  (ഇംഗ്ലീഷ്: Pied Bush Chat, ശാസ്ത്രീയനാമം: *Saxicola caprata*). ഇവക്ക് 16 ഉപ വർഗ്ഗങ്ങളെ ഇതുവരെ തിരിച്ചറിഞ്ഞിട്ടുണ്ട്. നിലത്തു കാണുന്ന പ്രാണികളാണ് ഇവയുടെ ഭക്ഷണം. 

## വിവരണം
കറുത്ത ഈ പക്ഷിയുടെ തോളിലും ഗുദത്തിലും വെള്ളനിറമുണ്ട്. കണ്ണിന് തവിട്ടു നിറം, കൊക്കിനും കാലിനും കറുപ്പു നിറം.

## വിതരണം
തെക്കേ ഏഷ്യയിൽ ഗ്രേറ്റര് മിഡിൽ ഈസ്റ്റ് മുതല് ഇന്ത്യൻ ഉപഭൂഖണ്ഡം കൂടി കിഴക്കോട്ട് ഇന്തോനേഷ്യ വരെ ഇവ തദ്ദേശീയമായി പ്രജനനം നടത്തുന്നു.

ചില ഉപ വർഗ്ഗങ്ങൾ ഭാഗികമായി ദേശാടനം നടത്തുന്നവയാണ്. 
ഇന്ത്യയിലുള്ള ഉപ വിഭാഗം ചിലപ്പോൾ യാത്രകൾ നടത്തുന്നുണ്ട്..
ഇന്ത്യയുടെ പശ്ചിമ തീരത്ത് കാർ‌വാറിൽ ഒക്ടോബർ മുതൽ മെയ് വരെ കാണുന്ന ഇവയെ മഴക്കാലത്ത് കാണാറില്ല.  ഗുജറാത്തിലെ ബറോഡ ജില്ലയിൽ സാധാരണ ഉണ്ടാകുമെങ്കിലും ഏപ്രിൽ മുതൽ സെപ്റ്റംബർ വരെയുള്ള കാലങ്ങൾ കാണാറില്ലെന്ന് പറയപ്പെടുന്നു.. 

## പ്രജനനം
കൽചുമരുകളിലെ പൊത്തുകളിലൊ മറ്റൊ പുല്ലുകൊണ്ടൊ രോമങ്ങൾ കൊണ്ടൊ ആണ് കൂടു കെട്ടുന്നത്. 2-5 മുട്ടകളിടും. 0.67x 0.55 ഇഞ്ചാണ് മുട്ടയുടെ വലിപ്പം. 12-13 ദിവസംകൊണ്ട് മുട്ടവിരിയും. 

File:Pied bushchat - female.jpg|Pied Bush Chat - female
File:Pied Bush Chat by Dharani Prakash.jpg|കോയമ്പത്തൂരിൽ
File:SaxicolaCaprataCall.ogg|കൂജനം
File:Pied Bush Chat (Saxicola caprata).jpg|പിട, നീലഗിരിയിൽ
Image:Pied Bushchat (Male) I IMG 8856.jpg|ഫരീദാബാദിൽ

## അവലംബം

## പുറത്തേക്കുള്ള കണ്ണികൾ

* HBW multimedia
* Description of ''rossorum'' 
വർഗ്ഗം:കേരളത്തിലെ പക്ഷികൾ
വർഗ്ഗം:പാറ്റപിടിയൻ കിളികൾ
ആഫ്രിക്കൻ മുഷി

അഫ്രിക്കൻ ഭൂഖണ്ഡത്തിൽ കാണപ്പെടുന്ന ഒരു മത്സ്യമാണ് **ആഫ്രിക്കൻ മുഷി**.  എന്നാണിതിന്റെ ശാസ്ത്രീയനാമം. ആഫ്രിക്കൻ കാറ്റ് ഫിഷ് എന്നും ഇവ അറിയപ്പെടുന്നു. ഇതിന് അന്തരീക്ഷ വായു ശ്വസിക്കാനുള്ള കഴിവുണ്ട്. വളരെ പെട്ടെന്നുതന്നെ വളർന്ന് വളരെ ഉയർന്ന രീതിയിൽ പ്രജനനം നടത്തുന്ന ഇവ മത്സ്യകൃഷിക്കനുയോജ്യമായ ഒരിനമാണ്.

എന്നാൽ ഇത് രുചികരമായ മത്സ്യമല്ലെന്ന്‌ ആക്ഷേപം ഉണ്ട്. അതിനാൽ ഈ മത്സ്യത്തിന് കേരളത്തിലെ വിപണിയിൽ ആവശ്യക്കാർ കുറവാണ്. 

കേരളത്തിലെ ജലാശയങ്ങളിൽ ഒരു അധിനിവേശ ജീവിയായി കാണപ്പെടുന്ന ഇവ പല തനതു ജീവി വർഗ്ഗങ്ങൾക്കും മറ്റ് മത്സ്യങ്ങൾക്കും പരിസ്ഥിതിക്കും ഭീഷണിയാണ്. ആഫ്രിക്കൻ മുഷി പെറ്റുപെരുകി രുചികരമായ നാടൻ മത്സ്യങ്ങളെ ധാരാളമായി ഭക്ഷിക്കുകയും അങ്ങനെ അവയുടെ വംശ നാശത്തിന് കാരണമാകുകയും ചെയ്യുന്നു എന്ന്‌ വിദഗ്ദർ ചൂണ്ടിക്കാണിക്കുന്നു. അതിനാൽ സർക്കാർ ഇവയെ വളർത്തുന്നത് നിരോധിച്ചിരിക്കുകയാണ്. 

എന്നിരുന്നാലും നിയമം ലംഘിച്ചുകൊണ്ടു പലരും ഇവയെ വളർത്തുന്നതായി കണ്ടെത്തിയിട്ടുണ്ട്. ആഫ്രിക്കൻ മുഷി പുഴകളിലും കായലുകളിലും മറ്റു ജലാശയങ്ങളിലും എത്തുന്നത് അപകടകരമാണ് എന്നാണ് വിദഗ്ദ മതം. എന്നാൽ കേരളത്തിലെ പല ജലാശയങ്ങളിലും ഇവയുടെ സാന്നിധ്യം കാണാം. സക്കർ മത്സ്യം സമാനമായ മറ്റൊരു അധിനിവേശ മത്സ്യമാണ്.

## ചിത്രശാല

File:African Catfish (Clarias gariepinus) landing on the ford after its jump upstream ... (16332780150).jpg|Jumping upstream in a branch of the Sabie River, Kruger N.P.
File:Clarias garie 080516 9142 tdp.jpg|Specimen in Indonesia
File:Young Catfish.jpg|Young African catfish caught in the sewers of Rishon LeZion, Israel

## അവലംബങ്ങൾ

വർഗ്ഗം:മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:അധിനിവേശജന്തുക്കൾ
നീറ്റം

അനാവൃതബീജികളുടെ ഒരു ജനുസ്സാണ് **നീറ്റം.** നീറ്റേസി കുടുംബത്തിലെ ഏക ജനുസ്സാണ് ഇത്. അവ ഉഷ്ണമേഖലാ നിത്യഹരിത മരങ്ങൾ, കുറ്റിച്ചെടികൾ, ലിയാനകൾ എന്നിവയാണ്.
## അവലംബം

## ബാഹ്യ ലിങ്കുകൾ

*Gymnosperm Database - ''Gnetum''
*Sorting ''Gnetum'' names
*Uses of ''Gnetum'' in Africa (FAO) 

വർഗ്ഗം:ഔഷധസസ്യങ്ങൾ
വ്ലാദിമിർ മയക്കോവ്സ്കി

സോവിയറ്റ് കവിയും നാടകകൃത്തും കലാകാരനും നാടക-സിനിമാ നടനും ആയിരുന്നു **വ്ലാദിമിർ വ്ലാദിമിറോവിച്ച് മയക്കോവ്സ്കി**(; 1893 ജൂലൈ 19 - 1930 ഏപ്രിൽ 14).

## മുൻകാലം
ഇന്നത്തെ ജോർജിയായിൽ പെട്ട റഷ്യൻ സാമ്രാജ്യത്തിലെ ബാഗ്ദതി എന്ന സ്ഥലത്താണ് ജനിച്ചത്. അദ്ദേഹത്തിന്റെ പിതാവും മാതാവും കൊസ്സാക്ക് വംശത്തിൽ പെട്ടതായിരുന്നു.സ്കൂളിൽ ജ്യോർജിയൻ അഭ്യസിക്കുകയും വീട്ടിൽ റഷ്യൻ സംസാരിക്കുകയും ചെയ്തു.14 വയസ്സിൽ തന്നെ അടുത്തുള്ള കുറ്റൈസ്സി പട്ടണത്തിലെ സോഷ്യലിസ്റ്റു പ്രസ്താനവുമായി ചേർന്നു പ്രവർത്തിച്ചു. 1906ൽ പിതാവിന്റെ പെട്ടെന്നുള്ള മരണശേഷം കുടുംബ സമേതം അമ്മ മോസ്കോവിലേയ്ക്കു താമസം മാറ്റി.അവിടെ അദ്ദേഹം പഠനം തുടർന്നു.
മോസ്കോയിൽ സോഷ്യൽ ഡമോക്രാറ്റിക് ലേബർ പാർട്ടിയിൽ ചേർന്നു. തുടർന്ന് ബോൾഷെവിക് അംഗമായി. ഈ സമയം മൂന്നു പ്രാവശ്യം അദ്ദേഹം ജയിലിലായി.1911ൽ അദ്ദേഹം മോസ്കൊ ആർട്ട് സ്കൂളിൽ ചേർന്നു. ഫൂച്ചുരിസ്റ്റ് പ്രസ്ഥാനത്തിൽ ചേർന്നു.
## സാഹിത്യജീവിതം
അദ്ദേഹത്തിന്റെ രാഷ്ട്രീയ പ്രവർത്തനം കാരണം മോസ്കൊ ആർട്ട് സ്കൂളിൽനിന്നും പുറത്താക്കപ്പെട്ടു. 1914ലെ റഷ്യൻ വിപ്ലവശേഷം കവിതകൾ എഴുതാൻ തല്പരനായി.

## റഫറൻസ്
*http://sensitiveskinmagazine.com/mayakovsky/

വർഗ്ഗം:റഷ്യൻ കവികൾ
വർഗ്ഗം:കമ്മ്യൂണിസ്റ്റ് കവികൾ
വർഗ്ഗം:1893-ൽ ജനിച്ചവർ
ഭാഗികമർദ്ദം

ഒരു നിശ്ചിത താപനിലയിലുള്ള വാതകങ്ങളുടെ ഒരു മിശ്രിതത്തിൽ ഓരോ വാതകങ്ങൾക്കും തനതായ ഒരു മർദ്ദമുണ്ടായിരിക്കും. ഇതു്, മിശ്രിതത്തിന്റെ മൊത്തം വ്യാപ്തത്തിൽ ആ വാതകം മാത്രം ഉണ്ടായിരുന്നെങ്കിൽ സ്വാഭാവികമായി പ്രകടമാകുമായിരുന്ന അതേ മർദ്ദമായിരിക്കും. ഈ മർദ്ദത്തെ മിശ്രിതത്തിലെ ആ വാതകത്തിന്റെ **ഭാഗികമർദ്ദം** എന്നു പറയുന്നു.ഡാൾട്ടന്റെ നിയമമനുസരിച്ച് ആദർശവാതകങ്ങളുടെ  ഒരു മിശ്രിതത്തിന്റ ആകമാനമുള്ള മർദ്ദം അതിൽ ഉൾപ്പെടുന്ന എല്ലാ വാതകങ്ങളുടേയും ഭാഗികമർദ്ദങ്ങളുടെ ആകത്തുകയായിരിക്കും.

ഒരു വാതകത്തിന്റെ ഭാഗികമർദ്ദം അതിന്റെ തന്മാത്രകളുടെ താപഗതികപ്രവർത്തനങ്ങളുടെ അളവായി കണക്കാക്കാം. ഒരു വാതകം,  ഏതെങ്കിലും ദ്രാവകങ്ങളോ വാതകങ്ങളോ ആയി കൂടിച്ചേരുമ്പോൾ, അതിൽ ലയിക്കുന്നതും പടർന്നുചേരുന്നതും പ്രതിപ്രവർത്തിക്കുന്നതും ആ വാതകത്തിന്റെ ഗാഢതയേയോ സാന്ദ്രതയേയോ ആശ്രയിച്ചല്ല, പകരം അതിന്റെ ഭാഗികമർദ്ദത്തെ ആശ്രയിച്ചാണു്.

ഭാഗികമർദ്ദം എന്ന പ്രതിഭാസം ജീവശാസ്ത്രത്തിലെ രാസപ്രവർത്തനങ്ങളിലും പ്രധാനപ്പെട്ട ഒന്നാണു്. ഉദാഹരണത്തിനു് ശ്വസനത്തിനുവേണ്ടിവരുന്ന പ്രാണവായുവിന്റെ സുരക്ഷിതമായ അളവ് നിശ്ചയിക്കപ്പെടുന്നതു് ഓക്സിജന്റെ തന്നെ ഭാഗികമർദ്ദം എത്രയെന്നതിനനുസരിച്ചാണു്.

വർഗ്ഗം:വാതക നിയമങ്ങൾ
ശുകൻ

അദ്വൈതഗുരു പരമ്പരയിലെ അവസാനത്തെയാളും, വേദവ്യാസമഹർഷിയുടെ പുത്രനുമാണ് **ശുകൻ**. **ശുകദേവൻ**, **ശുകദേവ ഗോസ്വാമി** എന്നീ പേരുകളിലും അറിയപ്പെടുന്നു.

## ഐതീഹ്യം
പഞ്ചഭൂതങ്ങളുടെ ധീരതയുള്ള മകനെ കിട്ടുവാൻ വേണ്ടി, വായുവല്ലാതെ മറ്റ് ഭക്ഷണമൊന്നുമില്ലാതെ ഒരുനൂറ്റാണ്ട് കാലം തപസ്സുചെയ്ത് ശിവൻ്റെ അനുഗ്രഹത്താൽ വ്യാസൻ നേടിയ തേജസ്സോടുകൂടിയ പുത്രനാണ് ശുകൻ എന്നാണ് വിശ്വാസം. അരണി കടഞ്ഞുകൊണ്ടിരിക്കെ സുന്ദരിയായ ഘൃതായിയെ കണ്ടുവെന്നും, അവരുടെ സൗന്ദര്യത്തിൽ മതിമറന്ന വ്യാസന് കാമമോഹത്താൽ രേതഃസ്ഖലനമുണ്ടായെന്നും, അത് കടഞ്ഞുകൊണ്ടിരുന്ന അരണിയിൽ പതിച്ച് അതിൽ ഉണ്ടായ പുത്രനാണ് ശുകൻ എന്നും ഐതീഹ്യമുണ്ട്.

വ്യാസൻ്റെ അഞ്ച് ശിഷ്യരിൽ ഒരാൾ കൂടിയായിരുന്നു ശുകൻ.

## അവലംബം

വർഗ്ഗം:മഹർഷിമാർ
യഹ്‌യ ഇബ്നു അസദ്

**യഹ്‌യ ഇബ്നു അസദ്**(മരണം: എ.ഡി 855) സമാനി ഭരണാധികാരി ആയിരുന്നു. അദ്ദേഹം 819-855 കാലയളവിൽ ഷാഷും (താഷ്കെന്റ്) 851/852-855 കാലയളവിൽ സമർഖണ്ഡും ഭരിച്ചിരുന്നു. എ.ഡി 819ൽ ഖലീഫ അൽ മേമന്റെ ഗവർണർ ഗസ്സാനിബുനു അബ്ബാദ്, റാഫി' ബിൻ ലൈത്ത് എന്ന വിമതനെതിരിൽ സഹായിക്കുന്നതിനു അംഗീകാരം എന്ന നിലയ്ക്ക് ഷാഷ് നഗരത്തിന്റെ ഭരണം യഹ്യയെ ഏൽപ്പിച്ചു. യാഹ്യയുടെ സഹോദരൻ നൂഹിന്റെ മരണ ശേഷം(സമര്ഖണ്ട് ഭരണാധികാരി)ഖുരാസാനിലെ ഗവർണ്ണർ അബ്ദുല്ല, സമര്ഖണ്ടിന്റെ ഭരണം യാഹ്യയെയും സഹോദരൻ ആഹ്മടിനെയും ഏൽപ്പിച്ചു. സാവകാശം യാഹ്യ നാമമാത്രമായ ഭരണാധികാരിയായി മാറി. സ്വാഭാവികമായി 855ൽ യാഹ്യയുടെ മരണശേഷം അഹ്മദിന്റെയും സന്തതികളിലേക്കും വന്നു. 

## അവലംബം